شەنگار سابیر: هەزارەی سێهەم و ساڵی نوێ. لە یۆریس گامۆس و دۆزینەوەی پیاڵەی پیرۆزدا. – WTARIKURD\nرۆژی سێهەم و هەستانەوەی” یەشوع ” لە کۆتا تەفسیری پرۆفیسۆر فرێر لە زانکۆی هارڤارد بۆ ” سیمبۆل ” ناسی، پێمان دەڵێت رۆژی سێهەم واتا بوونی ” سێگۆشەی نێرینە پەرستی ” . بەڵام لە چرکەساتی لە خاچدانی عیسای ناسریدا، واتا سەروەختی مێخ داکوتان لەسەر جەستەی ” هەردوو قۆڵی و قاچی ” کە ئاڕاستەکانی بۆ خوارەوەیە، دەستپێکی هەزارەی دووەمی مێینە پەرستیە. لێرەوە جەنگی کۆد و سیمبولەکانی ” لاهوت ” دەست پیدەکەن. ئەوەی جێگەی تیڕامانە هەردوو ئاڕاستەی سێگۆشەکە جەنگیکی مێژوی لە نێوان ” سیۆن و ئۆپس دای ” دروست دەکات. ئەم کۆدانە لە ” دواین خوان ” زۆر ڕونە و لە بەرەبەیانیشدا ” کەڵەشێر سێجار دەخوێنێت ” و پەترۆسیش سێجار حاشا دەکات.\nبوونی سێینەی پیرۆز بە درێژای مێژوی هەردوو ئاینە عیبرانیەکە دا بوونی هەیە و بەرگوێمان دەکەوێت. نمونەی سیانەی پیرۆز ” باوک .. کوڕ .. رۆحی پیرۆز “، یاخود بۆ چونە ناو دۆزەخ لە کتێبی ” تلمود “ـدا هاتوە و دەڵێت: سێ ڕێگا هەن بۆ چونە ناو دۆزەخ، ڕێگەی ئاو، رێگەی بیابان ، ڕێگەی قودس “. سێینە پیرۆزەکان و ناسین و قوڵ بونەوە لە ماهیەتیان، دەمانگەیەنە شوێن گەلێکیتر.\nلە دوای ” کۆنستانتین’ـەوە کە هەوڵێکی جدی دەدرێت بۆ بەخودا کردنی ” یەسوع ” و پاشانیش بە سۆزانی کردن و ناو زڕاندنی ” ماری مەجدەلی ” سیانەی پیرۆز دەبێتە تەڵزگەیەک کە هەتا ئێستاش شوێنی لێکۆڵەرانی ” سیۆلۆجیست و لیکۆڵەرانی لاهوت و سیمبولە “. کێشە گەورە کەی دوای کۆنستانتین بە شەیتان کردنی ” باڤۆمێتە ” کە لەبنەڕەتدا باڤۆمێت خودایەکی یۆنانی کۆنە و لە میسۆلۆجیادا جێگەی سەرنجە. ئەم خودا یۆنانیە لە شێوەی بزنێکدایە و لە شاخەکانیدا هەموو جۆرە تامێکی میوە دێتە دەرەوە. ئەم خودایە نە نێرینەیە و نە مێینە، بەڵام مادام مرۆڤایەتی خاوەنی تاوانی یەکەمە و ” حەوا ” سێوەکە دەدات بە ئادەم ، لە دوای سەدەی سێهەمی پێش زاینەوە ” مێینە ” وەک ڕەگەزێکی ئەهریمەنی لە ئاینە عیبرانیەکاندا مامەڵە کراوە و پاشانیش لەسەر دەمی کۆنستانتینەوە وەک باڤۆمێت ناوی دەبرێت.\nوەک باسمان کرد ئێمە دەمانەوێت کەمیک وردبین بین و قسە لە مانا کانی ” هەردوو سێگۆشەی نێرینە پەرستی و مێینە پەرستی ” بکەین. بۆ ئەمەش دەبێت سەرەتا بگەڕێنەوە بۆ ئەو چرکەساتەی کە ” ماری مەجدەلی ” سکی هەیە و بەسکی پڕەوە بەرەو ناو چەی گاڵ ڕادەکات ” کە پاریسی ئێستا یە ” و هەر لەوێش کچێکی دەبێت بە ناوی ” سارای ناسریەوە “. لێرەوە و لە دوای مەرگی ماریەوە، مێینە پەرستەکانی وەک گرنگترین و نهینیترین گروپی ئاینی ئۆپس دای، بەردەوام لە هەوڵی پاراستنی ” سانگیڕاڵ ” دا بوون. هەرچی سیۆنەکانن دەیانەویت پیاڵەی پیرۆز ” سانگیراڵ ” بدۆزنەوە و نامە نهێنیەکەی ناوی دەربێنن ، کە بەبڕوای هەندێک کەس کۆتا بەشی ئەو ئینجیلەیە کە ماری خۆی نوسیویەتی.\nهەموو سەد ساڵ جارێک ” ئەوان دەچنە خەڵوەتەوە و سەمایەک دەکەن و پاشانیش هەمووان سێکس لەگەڵ یەکدیدا دەکەن. بەمەش دەوترێت یۆریس گامۆس ” کە سەمایەکە بۆ پاراستن و لەهەمان کاتیشدا بۆ دۆزینەوە سانگیراڵ.\nسوارچاکانی هەیکەڵ بەردەوام پارێزەری ئەم نهێنیە گەورەیە بوون و تۆپی زێڕینی سەرگۆڕەکەی ” ئیسحاق نیوتن “ـیشان لە شەڕی ئەوانیتر پاراستوە ، بەو مانایەیی بەسەر گۆڕەکەی نیوتنەوە هەردوو کۆمەڵەی خۆری دەرەکی و ناوەکی هەن و ئەمەش مێنە پەرستەکان وەک هێمایەک دایان ناوە کە هەتا ساڵی دوو هەزار نهێنیەکەی ئاشکرا نەببوو، کە ئاماژەیە بۆ شوێنی ” پیاڵەی پیرۆز “. سوارچاکانی هەیکەل ئەگەر قوربانی بۆ ئەم نهێنیە نەدەن، ئەوا کۆنستانتین سەردەکەوێت وپاشەکشە بە فیکری ڕەسەنی مەسیحیەت دەکات.\nلیۆناردۆ داڤنچی لە تابلۆی ” خانمی بەردەکان “ـدا هەندێک هێمای بۆ جێهێشتووین دەربارەی کۆدەکانی کردنەوەی دوا نامەی ماری. دانتێ ئەلیگیری و لە کتێبی یەکەمی کۆمیدیایی ئیلاهیدا ” دۆزەخ “کە لە ” 333- 14 ” هەزار دێڕە شیعر پێکهاتوە، باس لە دۆزینەوەی پیاڵەی پیرۆز دەکات و هێماکانی ئاماژەن بۆ بازنە مێنەیەکانی ماری.\nبۆتشیلی وێنەکێش لە وێنەکانیدا بۆ ئینفێرنۆی دانتی و لە کۆدی سوارچاکانی هەیکەلدا هێما بۆ یۆریس گامۆس دەکات.\nڤیکتۆر هۆگۆ ی رۆمان نوس لە رۆمانی ” قەمورەکەی نۆتردام “ـدا لە ترسی دۆزینەوەی پیاڵەی پیرۆز دەدوێت لە لایان سیۆنەکانەوە.\nئیسحاق نیوتن و تۆپی زێڕین کە خۆرە وەک پیاڵەی پیرۆز تەفسیر دەکات و گەورەترین فیگۆری سوارچاکانی هەیکەلە.\nئێستا ئێمە لە ساڵی نوێ نزیک دەبینەوە و ڕوە و بەشی یەکەمی ئەم هەزارەیە دەڕۆین، ئەوەندەی لە ” تویتەر’ـدا ئاگادار بووم ئەم فەترانە، یۆریس گامۆس نزیکە و دیسان ئەم نهێنیە بۆ ئەبەد دەپارێزرێت و دەشاردرێتەوە، لە پێناو سێگۆشەی مێینە پەرستی و مانەوەی عیسا وەک کوڕ نەک وەک و باوک.


هه‌ڵبژارده‌ى عێراق كه‌مپێكى راهێنان له توركیا سازده‌كات\nمن طرف danyar asuda في الخميس يوليو 07, 2011 5:04 am\nبه‌مه‌به‌ستى ئه‌نجامدانى كه‌مپێكى ڕاهێنان و خۆئاماده‌كردن بۆ پاڵاوتنه‌كانى مۆندیالى 2014 ى به‌رازیل، شاندى هه‌ڵبژارده‌ى تۆپى پێى عێراق گه‌یشته توركیا، كه‌مپه‌كه بۆ ماوه‌ى 9 رۆژ به‌سه‌رپه‌رشتى راهێنه‌رى ئه‌ڵمانى وۆڵڤانج سیدكاو به به‌شدارى 28 یاریزان به‌رده‌وام ده‌بێت و له میانى دا هه‌ڵبژارده‌ى عێراق له‌به‌رنامه‌ى دایه دوو یارى دۆستانه له‌گه‌ڵ دوو یانه‌ى توركى ئه‌نجامبدات.\nدواتر شاندى هه‌ڵبژارده‌كه سه‌ردانى وڵاتى ئوردن ده‌كات بۆ به‌شداریكردن له پاڵه‌وانێتیه‌كى دۆستانه‌ى چوار قۆڵى كه وێڕاى عێراق هه‌ریه‌ك له هه‌ڵبژارده‌كانى ئوردنى میواندارو كوێت و سعودیه له ماوه‌ى نێوان 13 تا 16 ى ئه‌م مانگه به‌شدارى تێدا ده‌كه‌ن، واش بڕیاره له 23 ى ئه‌م مانگه‌و له گه‌ڕى چوونى قۆناغى دووه‌مى پاڵاوتنه‌كانى جامى جیهانى 2014 ى به‌رازیل و له یاریگاى شه‌هید فره‌نسۆ هه‌ریرى له هه‌ولێرى پایته‌ختى هه‌رێمى كوردستان هه‌ڵبژارده‌ى عێراق میواندارى هه‌ڵبژارده‌ى یه‌مه‌ن بكات، له 28 ى ئه‌م مانگه‌شدا هه‌ردوو هه‌ڵبژارده یارى هاتن له یاریگاى شارى ئه‌بهاى سعودیه ئه‌نجامده‌ده‌ن.\nله چه‌ند ڕۆژى رابردوودا و له میانى كه‌مپێكى راهێنان له شارى هه‌ولێر، هه‌ڵبژارده‌ى عێراق یاریه‌كى دۆستانه‌ى له‌گه‌ڵ هه‌ڵبژارده‌ى سوریا له یاریگاى شه‌هید فره‌نسۆ هه‌ریرى سازكردو له ئه‌نجامدا سوریا به (2 – 1) گۆڵ سه‌ركه‌وتنى به‌ده‌ستهێنا.


قوباد تاڵەبانی پێشوازی لە شاندێكی باڵای یەکێتیی ئەورووپا ده‌كات\nپاش نیوەڕۆی ئەمڕۆ چواره‌شه‌ممه 30/1/2019، بەڕێز قوباد تاڵەبانی جێگری سەرۆک وەزیرانی هه‌رێمی كوردستان، لە هەولێر، پێشوازی له به‌ڕێزان جین كریستۆڤ جێگری ئه‌مینداری گشتی یه‌كێتی ئه‌وروپا بۆ كاروباری سیاسی، رامۆن بلیكۆ باڵیۆزی یه‌كێتیی ئه‌ورووپا له عێراق و كلاریس پاستۆری سه‌رۆكی نوسینگه‌ی یه‌كێتیی ئه‌ورووپا له هه‌ولێر كرد.\nلە کۆبونەوەکەدا گفتوگۆ لەبارەی ڕەوشی هەرێمی کوردستان و عێراق و ناوچەکە کرا، هه‌روه‌ها چاکسازییەکانی حکوومەتی هەرێم و پەیوەندییەکانی لەگەڵ یەکێتیی ئەورووپا، تەورێکی دیكه‌ی کۆبونەوەکە بوو.\nبەڕێز جێگری سەرۆک وەزیران هەماهەنگییەکانی وڵاتانی یەکێتیی ئەورووپا لەگەڵ کوردستان، بەتایبەت لەبوی مرۆیی و سەربازی بەرز نرخاند و هیوای خواست بەردەوام بن.\nسەبارەت بە چاکسازییەکانی حكوومه‌تی هه‌رێمیش، به‌ڕێز قوباد تاڵەبانی گوتی "لە چوار ساڵی ڕابردوودا دەستمان بە چاکسازی لە زۆربەی سێکتەرەکانی حوکمڕانی لە هەرێم كرد و پێویستیمان بە بەردەوامبوونیان هەیە، تاوەکو بتوانین لە حکوومەتی داهاتووش خزمەتی باشتر بە هاوڵاتیان بکەین، پێویستیمان بە هەماهەنگییە لەگەڵ وڵاتانی ئەورووپا".\nده‌رباره‌ی ڕەوشی سیاسیی هەرێمیش، به‌ڕێز جێگری سەرۆک وەزیران ئاماژەی بەوەدا کە لایەنە سیاسیەکان بەردەوامن لە گفتوگۆ و پێویستە ئارامیی سیاسی هەبێت بۆ ئەوەی پلانەکانی خزمەتکردنی هاوڵاتیانی کوردستان جێبەجێ بکرێن.\nوەفدەکەی یەکێتیی ئەورووپا، خۆشحاڵی خۆیان بۆ بەرەوپێشچوونی گفتوگۆکان و ڕێککەوتن لەسەر کێشەکان لە نێوان هەرێمی کوردستان و عێراق، دەربڕی.


حەشدی شەعبی دژی پێکهێنانی ژوورە هاوبەشەکانی پێشمەرگە و سوپای عێراقە - پرس میدیا\nHome سڵایدشۆو عێراقی کوردستان گرنگ هەواڵ حەشدی شەعبی دژی پێکهێنانی ژوورە هاوبەشەکانی پێشمەرگە و سوپای عێراقە\nحەشدی شەعبی دژی پێکهێنانی ژوورە هاوبەشەکانی پێشمەرگە و سوپای عێراقە\nپرس میدیا 9/07/2020 07:00:00 pm سڵایدشۆو, عێراقی, کوردستان, گرنگ, هەواڵ,\nوتەبێژێکی حەشدی شەعبی رایگەیاند دژی پێکهێنانی ژووری هاوبەشی ژوورە هاوبەشەکانی پێشمەرگە و سوپای عێراقن بەو پێیەی ناوچە دابڕێنراوەکان پێویستیان بە هێزی پێشمەرگە نییە.\nعەلی حسێنی وتەبێژی میحوەری باکوری حەشدی شەعبی رایگەیاند هێزی پێویست لەو ناوچانە بوونی هەیە، کە داعش جم و جۆڵی تێیاندا هەیە و هێرشیان تێدا ئەنجام دەدات، بەڵام گرفت نەبوونی هەماهەنگیە لەنێوان هێزەکان.\nعەلی حسێنی وتەبێژی حەشدی شەعبی، پێکهێنانی ژووری هاوبەشی لەنێوان پێشمەرگە و هێزە عێراقیەکان لە ناوچە کێشەلەسەرەکان ڕەتکردەوە، ئاماژەی بەوەکرد شەڕ و هێرشی گەورە لە ئارادانیە، تا ناوچەکە پێویستی بە ناردنی پێشمەرگە بێت، وتی"داواکردنی گەڕانەوەی پێشمەرگە سیاسیە نەک ئەمنی، چونکە هەڵبژاردن نزیکە."\nوتەبێژی میحوەری باکوری عێراقی حەشدی شەعبی رایگەیاندووە " شەوی ڕابردوو، داعش لەگوندی بەشیر کوڕی سەید قەمبەر متمانەپێکراوی مەرجەعیەتیان کوشتووە، لەخانەقینیشن هێرشیانکردووەتە سەر حەشد.\nدوای کوژرانی کوڕی سەید قەمبەری متمانەپێکراوی مەرجەعیەتی باڵای شیعەکانی عێراق حەسەن تۆران جێگری سەرۆکی بەرەی تورکمانی لە بەیاننامەیەکدا، داوای ناردنی هێزی لە حکومەتی عێراق کردووە، بەڵام عەلی حسێنی وتی"ناردنی هێز پێویست نیە، بوونی هەماهەنگی لەنێوان هێزەکان پێویستە، هەروەها ئەو ئاوارانەی بۆ گوندەکان گەڕاونەتەوە، دەبێت لە ناسنامەیان بکۆڵرێتەوە."\nدەربارەی هاتنی هێزێکی زۆری داعش لەسوریاوە بۆ عێراق، وتەبێژەکەی حەشدی شەعبی وتویەتی"سنوری نێوان عێراق و سوریا توندوتۆڵ نیە، تا هێز هاتووچۆ نەکات."\nBy پرس میدیا at 9/07/2020 07:00:00 pm


فرۆشرانی شیرکه‌ته ده‌وڵه‌تییه‌کان له‌وانه‌یه له په‌رله‌مان بوه‌ستێنرێ - Radio Sweden Kurdish - رادیۆی سوید Radyoya Swêdê | Sveriges Radio\nفرۆشرانی شیرکه‌ته ده‌وڵه‌تییه‌کان له‌وانه‌یه له په‌رله‌مان بوه‌ستێنرێ\nبڵاو کرایه‌وه fredag 21 januari 2011 kl 13.12\nحوکوومه‌ت ده‌توانێ دیسان پرسێکی گرنگی دیکه له په‌رله‌ماندا بدۆڕێنێ. ئه‌مجاره‌یان نیشانه‌کان له‌وه ده‌دوێن که گشت حیزبه‌کانی ئۆپۆزیسیۆن، به دیموکراته‌کانی سویده‌وه، ده‌نگ به ڕاگرتنی فرۆشی شیرکه‌ته ده‌وڵه‌تییه‌کان له لایه‌ن حوکوومه‌ته‌وه بکه‌ن. شیرکه‌تی وه‌ک پۆستن نوردن، تێلیا سونێرا، ئێس بێ ئا بێ و ڤاتتنفال.\nلارش ئیسۆڤارا ئه‌ندامی کومیسیۆنی بازرگانیی په‌رله‌مان له حیزبی دیموکراته‌کانی سوید، سڤه‌رییه دیموکراترنا ده‌ڵێ: ئێمه له په‌رله‌ماندا بڕیارێکی حیزبیمان گرتووه که پشتگیری له‌و پێشنیازنامه‌یه بکه‌ین. زۆر سه‌یر ده‌بێ که شیرکه‌تی ڤاتتنفال بفرۆشرێ و حوکوومه‌تی وڵاتێکی دیکه، ڕه‌نگه له ڕۆژهه‌ڵاتی ناوه‌ڕاست ئه‌م شیرکه‌ته بکڕێ. واتا به‌رهه‌مهێنێکی وزه‌ی سویدی بکه‌وێته به‌ر ده‌ستی حوکوومه‌تێکی دیکه.\nحوکوومه‌تی سوید پێشتر ئیزنی له په‌رله‌مان وه‌رگرتبوو که خاوه‌نێتیی ده‌وڵه‌ت له شیرکه‌تگه‌لی پۆستن نوردن، تێلیا سونێرا و بانکی ئێس بێ ئا بێدا که‌م کاته‌وه. حوکوومه‌ت هه‌روه‌ها له بودجه‌ی ئه‌مساڵیشدا گونجاندبووی که به‌شێکی بچووکی شیرکه‌تی به‌رهه‌مهێنانی ئاو و کاره‌بای ڤاتتنفال بفرۆشێ که‌چی ئێستا ئیمکانی ئه‌وه هه‌یه که زۆرینه‌ی په‌رله‌مان ئه‌و ئیزنه‌ی حوکوومه‌ت که له خولی پێشوودا وه‌ریگرتبوو، لێی بستێننه‌وه و نه‌یه‌ڵن شیرکه‌ته‌کان بفرۆشێ.\nدوو حیزبی سوسیالدیموکرات و ژینگه، سه‌وزه‌کان ئێستا هاتوون و پێشنیازنامه‌یه‌کیان به دوو قۆڵی نووسیوه تا فرۆشرانی شیرکه‌ته ده‌وڵه‌تییه‌کان سنووردار بکه‌ن. ڕۆژی ڕابردووش نوێنه‌ری حیزبی دیموکراته‌کانی سوید له کومیسیۆنی بازرگانیی په‌رله‌ماندا ده‌نگی دایه و پشتیوانیی لێ کرد. له پێشنیازنامه‌که‌دا فرۆشرانی بانکی ئێس بێ ئا بێ و شیرکه‌تی ڤاتتنفال به ته‌واوی ڕه‌د کراوه‌ته‌وه.\nحیزبه‌کان دژی ئه‌وه‌شن که حوکوومه‌ت خاوه‌نێتیی شیرکه‌تی پۆستن به ڕێژه‌ی 34 له‌سه‌د که‌م که‌نه‌وه. ئه‌وه‌نده‌ش که تێلیا ده‌گرێته‌وه پارتییه‌کان ده‌یانه‌وێ شه‌رعیه‌تی حوکوومه‌ت بۆ که‌مکردنه‌وه‌ی ئه‌م خاوه‌نێتییه بخه‌نه ژیر پرسیاره‌وه.\nهۆیه‌که‌ی ئه‌وه‌یه که ده‌وڵه‌ت ده‌بێ کۆنترۆڵی خۆی له سه‌ر هه‌ندێ بواری سه‌ره‌کی و گرنگدا هه‌روا بهێڵێته‌وه. ماریا ڤێتترستراند سه‌رۆکی پارتیی ژینگه ده‌ڵێ له‌م پێناوه‌دا زۆر گرنگه که ده‌وڵه‌ت بۆ نموونه شێرکه‌تی پۆست بهێڵێته‌وه.\nـ "ئه‌مه چالاکییه‌که که ئێمه پێمان وایه کۆمه‌ڵگا ئۆگریی هه‌یه له‌سه‌ر ئه‌وه‌ی خاوه‌نییه‌تی. بانکی ئێس بێ ئابێش هه‌روا که به‌ر له هه‌موو شت باسی ئه‌وه‌یه که له بازاڕدا شیرکه‌تی وا هه‌یه چالاکانه بۆ مرۆڤ و هاووڵاتیانی تێده‌کۆشێ."\nحیزبی چه‌پیش ده‌بێ پشتگیری له‌م پێشنیازنامه‌یه بکات تا قه‌بووڵ بکرێ و بکه‌وێته بواری جێبه‌جێکردنه‌وه. بۆیه کێنت په‌رشۆن ئه‌ندامی کۆمیسیۆنی بازرگانیی په‌رله‌مان له حیزبی چه‌پ له سه‌رێتی بۆچوونی حیزبه‌که‌ی له‌م باره‌وه وه‌رگرێ هه‌رچه‌ند پێشنیازنامه‌که له‌گه‌ڵ هێڵی سه‌ره‌کیی ڕوانگه‌ی چه‌په‌کان، یه‌ک ده‌گرێته‌وه:\nکێنت په‌رشۆن ده‌ڵێ ئێمه هه‌وڵ ده‌ده‌ین گفتوگۆیه‌ک له‌گه‌ڵ سوسیالدیموکراتان و سه‌وزه‌کان پیک بێنین بۆ ئه‌وه‌ی تاووتوێی ئه‌وه بکه‌ین که ئێمه‌ش پێمان باش بێ.\nڕێبوار حه‌سه‌ن له چالاکانی پارتیی ژینگه‌ی سوید ده‌ڵێ ئه‌م فرۆشتنه، زیاتر هۆی ئایدیۆلۆژیی هه‌یه تا سوودی وڵات یا خود شیرکه‌ته‌کان.


Kurdipedia - 02-03-2019\n📅 02-03-2019 ℹ | Group: Dates & Events | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ماڵپەری کوردپا - 05-03-2019\n1. 👁 ئەنجامنامەی حەڤدەمین کۆبوونەوەی کۆمیتەی دیپلۆماسیی هاوبەشی پارت و رێکخراوە سیاسییە کوردستانییەکان\n2. 👁 عفرين تحت الاحتلال (23): تقرير أممي يتحدث عن انتهاكات واسعة في عفرين، ويغفل عن الكثير... مناشدة لكشف الحقائق ورصد الوقائع\n➕ Added by (Hawrê Baxewan) on Feb 6 2019 9:27AM\n👌 This article has been reviewed and released by (Naliya Ibrahim) on Feb 21 2019 12:48PM\n✍ This item recently updated by (Hawrê Baxewan) on: Mar 5 2019 8:58PM\n👁 This item has been viewed 1,470 times\n📷 Photo file 1.0.2 32 KB Mar 5 2019 8:58PM Hawrê Baxewan\n📷 Photo file 1.0.1 63 KB Feb 22 2019 10:11AM Hawrê Baxewan


13/8/2020 - 14:22\nیه‌ك به‌رمیل خاوی برێنت له بازاڕه نێوده‌وڵه‌تییه‌كاندا، به ٤٥ دۆلار و ٢٧ سه‌نت مامه‌ڵه‌ی پێوه‌ده‌كرێت.\nدوێنێ نرخی یه‌ك به‌رمیل خاوی برێنت گه‌یشته ٤٥ دۆلار و ٤٨ سه‌نت و رۆژه‌كه‌ی به ٤٥ دۆلار و ٣١ سه‌نت ته‌واو كرد.\nئه‌مڕۆش له كاتژمێر ٠٩:٣١وه نرخه‌كه‌ی به به‌راورد به كاتی داخستنی بازاڕ له دوێنێدا به‌ڕێژه‌ی له‌سه‌دا ٠،٠٦ دابه‌زینی به خۆوه بینی و به ٤٥ دۆلار و ٢٧ سه‌نت مامه‌ڵه‌ی پێوه ده‌كرێت.\nله هه‌مان كاتدا یه‌ك به‌رمیل خاوی رۆژئاوای تێكساس WTI به ٤٢ دۆلار و ٥٠ سه‌نت فرۆشرا.\nنادیاریی سه‌باره‌ت به پاكێجی نوێی هاندان له ئه‌مریكا بۆ به‌ره‌نگاربوونه‌وه‌ی په‌تای ڤایرۆسی كۆرۆنای نوێ كه بڕه‌كه‌ی یه‌ك تریلیۆن دۆلاره، كاریگه‌ریی له‌سه‌ر نرخی نه‌وتی خاو دروست كردووه كه روو له دابه‌زین بكات.\nله لایه‌كی دیكه‌وه، به‌رزبوونه‌وه‌ی حاڵه‌ته‌كانی تووشبوون به په‌تای ڤایرۆسی كۆرۆنای نوێ له سه‌رانسه‌ری جیهاندا، كاریگه‌ری نه‌رێنیی كردووه‌ته سه‌ر پێشبینییه‌كانی گه‌شه‌ی ئابووریی جیهانیی و چاوه‌روانییه‌كانی داخوازی له‌سه‌ر نه‌وت، هاوكات به‌رده‌وام كاریگه‌ریی له‌سه‌ر نرخی نه‌وتی خاو دروستكردووه.\nبه‌پێی زانیارییه‌كانی زانكۆی جۆنز هۆپكینس، ژماره‌ی تووشبووانی ڤایرۆسی كۆرۆنای نوێ (COVID-19) له‌سه‌رانسه‌ری جیهاندا، نزیك بووه‌ته‌وه له ٢١ ملیۆن كه‌س و گیانله‌ده‌ستدان به‌و په‌تایه ٧٤٩ هه‌زار كه‌سی تێپه‌ڕاندووه.\nكه‌مكردنه‌وه‌ی سه‌كۆكانی هه‌ڵكه‌ندنی بیره نه‌وت له ئه‌مریكا كاریگه‌ری هه‌بووه بۆ سنوورداركردنی دابه‌زینی نرخی نه‌وت. هه‌فته‌ی رابردوو ژماره‌ی سه‌كۆكانی هه‌ڵكه‌ندنی نه‌وتی خاوی بازرگانی ئه‌مریكا به هه‌فته‌ی پێشووتر چوار ملیۆن و ٤٠٠ هه‌زار به‌رمیل كه‌م كرایه‌وه. له كاتێكدا له بازاڕه‌كاندا مه‌زه‌نده‌ی ئه‌وه ده‌كرا دوو ملیۆن و ٩٠٠ هه‌زار به‌رمیل كه‌م بكرێته‌وه.\nره‌نگه له‌ڕووی ته‌كنیكییه‌وه خاوی برێنت له‌نێوان ٤٥ دۆلار و ٣٤ سه‌نت بۆ ٤٥ دۆلار و ٤٣ سه‌نت به‌رهه‌ڵستی بنوێنێت و نرخه‌كه‌ی له‌نێوان ٤٥ دۆلار و ٢٠ سه‌نت بۆ ٤٥ دۆلار و ١٥ سه‌نت بمێنێته‌وه.


Tuesday, 07.16.2019, 19:22\nلە نیوەشەوێکی ئەنگوستە چاوی سارد و سەرمادا ، کە کزە با تەزیوەکەی وەک تیخ پێستی دەبڕی ، زۆڵە کوردێکی دەمامکداری بەعسی ، شان بە شانی مولازم موحسین ، بە قاڵدرمە ئاسنینەکاندا بۆ نهۆمی دووەمی کارگەکە سەرکەوتن . تەپە تەپی پۆستاڵی چەکدارەکان ، کە تێکەڵ بە هاژە هاژی ئامێرەکان دەبوو ، ترسیان لە ڕوخساردا دەڕواند . دەمامکدارەکە ئەوەندە شارەزای کون و قوژبنی کارگەکە بوو ، ڕێک بەرەو ڕووی سالار ڕۆیشت و توند قۆڵی گرت . مولازم موحسین بەبێ ئەوەی تەنها قسەیەک بکات ، بە هەموو هێز و تین و تاوی خۆیەوە ، بۆکسێکی وا بەهێزی سرەواندە دەمووچاوی سالار و بەجۆرێک خڵتانی خوێنیکرد ، دەتووت بۆمبایەکی پێدا تەقیوەتەوە . پاشان چەکدارەکان بە بۆکس و شەق و شەقازللە و تف و قۆناخە تفەنگ ، وەک سەگی هار تێی ئاڵان و کارێکیان پێکرد مەگەر خوا هەر خۆی بزانێ ، بەڵام سالار ئەو ساتە وەک بەردە قارەمان ، گابەردێک بوو ، نە ئاخێکی کرد و نە ئۆفێک . ئنجا بە قاڵدرمەکاندا ڕایانکێشایە خواری خوارەوە و وەک جەستەیەکی بێ گیان ، هەڵیاندایە ناو پشتی پیکابێکەوە و لەسەر ورگی کەوتنە هەڵپەڕین و وەک ڕەشەبایەکی شووم لە تاریکیدا ئاوا بوون .. وەی چ کسپەی ئازارێک دای لــە هەناوم و چ سامی ترسێکیش زمانی گرتم .\nسالار یەکێک بوو لە تێکۆشەرە هەرە ئازا و بوێرەکانی لایەنێکی سیاسی . کەسێکی ڕۆشنبیری ژیری چاکەخواز و لە پێناوی کێشەی ڕەوای میللەتەکەیدا ، گیانی خۆی و خێزانەکەی خستبووە سەردەستی و لە ئازایەتییدا کون لە جەرگیدا نەبوو .\nپاش نزیکەی ساڵێک و بەبێ ئەوەی چۆک بۆ داگیرکەران دابدات و تەنها نهێنییەک بدرکێنێت ، ئازادکرا و هاتەوە سەرکارەکەی خۆی . جگە لە جەبار ، کە وەک جرجێکی گەڕی گەورە لە گۆشەیەکدا خۆی متکردبوو ، هەموو بە گەڕانەوەی لە خۆشیاندا خەریکبوو باڵبگرین و بە پەرۆشەوە باوەشمان پێداکرد و زۆر بە گەرمی ماچمانکرد . خۆ کاتێک سالار جەباری بینی ، هەناوی ئاگری گرت و هەتا توانی تفێکی گرتە ناوچەوانی و وتی : ( ئەمە دەمامکدارە جاسوسەکەیە ، کە هەتا ئێستاش ئازاری شەقە قورس و قایمەکانی لە ناولینگم نەبۆتەوە ) . بە بیستنی ئەو قسانە هەموو ئەوق بووین .\nهێشتا دوو مانگ بەسەر هاتنەوەی سالاردا تێنەپەڕیبوو ، دەستە دەستە کارمەندەکانیان لە بەردەمی ژووری بەڕێوەبەردا کۆکردەوە و یەکە یەکە دەکرانە ژوورەوە بۆ بەردەمی چەند لێپرسراوێکی گەورەی بەعسی و لاپەڕەیەکیان دەخستە بەردەمیان ، کە تێیدا نووسرابوو ( ئایا بە خواستی خۆت دەبیت بە ئەندامی حیزبی بەعسی عەرەبی ئیشتراکی ؟ ) . لە ژێر ئەو ڕستەیەدا دوو وەڵام بە : ( بەڵی و نەخێر) دانرابوو . ئەوەی بەڵێی هەڵبژاردایە ، بە بێ کێشە دەهاتە دەرەوە ، خۆ ئەوەی نەخێری هەڵبژاردایە ، دەبوو لەبەردەمی بەعسییەکاندا ڕابووەستێت و بە دەنگی بەرز بڵێ : ( بۆیە نابم بە بەعسی چونکە شەرەف و نامووسم نییە ) . لەم کاتەشدا بەعسییەکان بە چەند قسەیەکی ناشیرینی وا ، کە سەگ بۆنیان پێوە نەدەکرد ، دەیانکردە دەرەوە . سالار لە ڕیزەکەدا وەستابوو ، هێشتا نەچوو بووە ژوورەوە ، خۆ کاتێک بەمەی زانی ، لە ڕیزەکە هاتەدەرەوە و وتی : من شەرەف و نامووسم هەیە و ئەگەر دانیان یەک مەتر درێژبێت نابم بە بەعسی ، هەر لەوێشدا دەمودەست لە کارگەکە دەرچووە دەرەوە و وازی لە ماڵ و منداڵ و کارەکەی هێنا و وەک هەڵۆیەک بەرز بەرز فریی و بە لوتکە و دوندی شاخە بەرزەکانی نیشتمانەوە نیشتەوە . سالار هەر تەنها پێشمەرگە نەبوو ، ئەو کەسێکی خوێندەواری بە ئاگا بوو ، کە بە دەیان کتێبی لەسەر ماوتسی تۆنگ و مارکس و لێنین و جیڤارا خوێندبۆوە ، تەنها خەباتی بۆ ئازادی نەدەکرد ، هەتا داکۆکیشی لە ئاژەڵ و باڵندەکانیش دەکرد ، ئاخر ڕۆژە سارد و سەرماکان ، پەنجەرە گەورەکانی بۆ کۆترە شینکەکانی سەر سەربانی کارگەکە دەکردەوە ، ، تا بێنە ژوورەوە و لەسەر شێلمانەکانی بنمێچەکەی بنیشنەوە و لە ڕەقبوونەوە پارێزراوبن . ئەو هەر پێشمەرگە نەبوو ، بەڵکو مامۆستایەکی بێ وێنەبوو ، خەمی میللەتەکەی لە کۆڵ نابوو ، لە هەمان کاتدا گورزی گەورەشی لە داگیرکەر دەوەشاند . هەر بۆیە ڕۆژ لە دوای ڕۆژ زیاتر بە دڵ و دەروونی خەڵکییەوە دەنووسا و پلە بە پلەش هەنگاوی بۆ پێشەوە دەنا . لەگەڵ ئەوەشدا چەند جارێک بریندار کرا ، بەڵام نە دەلاقەکانی لەشی و نە کیمیاباران و تانک و تۆپ و فرۆکە و هێزی زەبەللاحی جاش و جەیش ، نەیانتوانی ورەی ئەم هەڵۆ ئازایە بلەرزێنن . جا لەگەڵ ئەوەشدا بەهۆی باری نالەباری شۆڕشەوە ، چەندین پێشمەرگە وازیانهێنا و بەرەو هەندەران کۆچیانکرد ، بەڵام سالار وەک دار گۆیژ ڕەگوڕیشەی بە ناخی نیشتماندا ڕۆچوو بوو ، ئەو لە پێناوی ئازادی و ژیانێکی پڕ لە کامەرانی میللەتەکەیدا ئەو ڕێگا سەختەی گرتبووە بەر و ئەوەی بیری لیێ نەدەکردەوە وازهێنان بوو . لە ڕاپەڕینیشدا ڕۆڵی کارای خۆی گێڕا و هەقی بەرەو دوای لە بەعسییە فاشیستەکان کردەوە .\nهاتنەوەی کەسێکی پاکوبێگەرد و خۆنەویستی وەک سالار بۆ ناو شار ، جێگای ئومێدی هەموو کەسێکی ئازادیخوازی بەشەرف بوو . ئاخر ئەو لە بارودۆخێکی پڕ مەترسی وادا چەکی شەرەفی کردە شان و وازی لە ماڵ و منداڵ و کار و بەرژەوەندییەکانی خۆی هێنا و تووشی هەزاران هەزار کێشە و برسێتی و قاتوقڕی و دەردیسەری بوو ، تا ژیانێکی شایستە بۆ گەلەکەی دابین بکات . هەربۆیە جێگای ڕێز و خۆشەویستییەکی ئێجگار زۆری هەمووان بوو . بەڵام داخی گرانم ، هەر چۆن تا دوێنێ بە ڕابوردوویەکی گەشەوە داکۆکی لە نیشتمان دەکرد ، هەر واش زوو بە زوو وەک هاوڕیێ کانی دووچاری دەردە کۆپانی کۆکردنەوەی سەروەت و سامان بوو . ئێستا سیاسییەکی بازرگانە و خاوەنی چەندین کۆمپانیا و کۆشک و تەڵار و باخوباخاتە و بە ئاشکرا پاروو لە دەمی هەژاران دەفرێنێت . ئەوەی بیری لێنەکاتەوە نیشتمان و هاوڵاتییە داماوەکانییەتی ، جارێکیان لەسەر شاشەی تەلەفزیۆن ، خۆپیشاندەرە سنگ ڕووتە برسییەکانی بە ئاژاوەگێڕ دادەنا . لە هەموو ئەمانەش سەیرتر ، لەگەڵ جەباردا ، کە تاجێک و دوو نەجمەی حکومەتی هەرێم بەسەر شانییەوە دەبریسکێنەوە ، بوونەتە هاوڕێی گیانی بە گیانی و موو بە نێوانیاندا ناچێت ، جار جارێکیش بە جووتە بۆ هەوا و هەوەس و کاتبردنەسەر ، بە سەرخۆشی بۆ ڕاوکردنی کۆترە شینکەکان ، بە تاپڕێکەوە دەچنەوە بۆ ناو ئەو کارگە کاول و وێرانەی لە سەردەمی بەعسی دوابڕاودا سەرچاوەی بــژێــوی هەزاران خێزان بوو .\nجا هەرکاتێک لووتم دەبێ بە لووتی کەسانی وەک سالارەوە ، لەبەرخۆمەوە دەڵێم : ئیلاهی ئەم سیاسییە زرک وپوتانەی ئێمە چ بەشەرێکن ؟! ... ئەو کاتانەی داگیرکەران تەوقی دیلی و ژێردەستی دەکەنە ملمان ، تا ئاستی شەهیدبوون بۆ ئازادی خوێن دەڕێژن ، خۆ کاتێکیش ئازادین و خۆمان حوکمی خۆمان دەکەین ، لە داگیرکەران خراپتر وڵات و میللەتە کڵۆڵەکەمان هەڕاج و تاڵان و وێران و برسی دەکەن و بوونەتە بەڵای سەری کورد و وەک ڕەگی گولی لە کۆڵمان نابنەوە .\nتێبینی : سالار ناوێکی خوازراوە


یاریدەدەری وەزیری دەرەوەی ئەمەریكا ڤیتۆیەكی ئەمەریكای ئاشكراكرد دژ بە خۆكاندیدكردنی سەیفولئیسلامی قەزافی لە هەڵبژاردنە سەرۆكایەتییەكەی كۆتایی ئەمساڵی لیبیا.\nجۆی هود، یاریدەدەری وەزیری دەرەوەی ئەمەریكا بۆ كاروباری ڕۆژهەڵاتی نزیك لە لێدوانێكدا كە "ناس كورد" بینیویەتی (4ی ئەیلولی 2021) جەختیكردەوە، "هەموو جیهان كێشەیان هەیە لەگەڵ خۆپاڵاوتنی سەیفی قەزافی بۆ سەرۆكایەتی وڵات چونكە داواكراوێكی دادگای باڵای تاوانەكانە لە لاهای و لە لیستی سزادراوانی ئەمەریكاشدایە".\nئەم ڤیتۆیەی واشنتۆن لەكاتێكدا زانیارییە ڕۆژنامەوانییەكان باس لەوە دەكەن ڕوسیا پێیوایە سەیفولئیسلامی كوڕە گەورەی قەزافی كە لەسەردەمی باوكیدا جڵەوی زۆربەی كاروبارەكانی لەدەست بووە، بژاردەیەكی باشە بۆ سەرۆكایەتی لیبیا و بەشداریكردن لە هەڵبژاردنی كۆتایی ئەمساڵی سەرۆكایەتی و پشتیوانیشی پێشكەش دەكات لەم پڕۆژەیەدا.\nسەرچاوەكانی نزیك لە سەیف قەزافی ئەوەیان بۆ میدیا عەرەبییەكان ئاشكراكردووە بەم نزیكانە ناوبراو كاندیدبوونی خۆی پێشكەش دەكات و لە ئێستادا سەرقاڵی دروستكردنی هاوپەیمانێتی و دۆزینەوەی پشتیوانییە.\nموعەمەر قەزافی یەكێك لە بەناوبانگترین دیكتاتۆرەكانی جیهانی عەرەبی بوو كە لە شوباتی 2011 گەلی لیبیا بەشێوەی چەكداری بەرەنگاری رژێمەكەی بوونەوە و لە ئۆكتۆبەری هەمان ساڵدا بە یارمەتی وڵاتانی ناتۆ توانیان بیكوژن. لەوكاتەشەوە لیبیا دووچاری دابەشبوون و شەڕی ناوخۆیی و دەستوەردانی دەرەكی بووەتەوە.\nسومەییە خەشاب بەجلوبەرگ و شێوازێکی جیاواز خۆشحاڵی خۆی بە گەڕانەوەی ڕۆناڵدۆ دەردەبڕێت\n2021.09.04 - 23:48\nدوای 10 ساڵ قەزافی لە رێگەی گۆڕەكەیەوە دەگەڕێتەوە\n2021.09.02 - 17:12


تاراوطةنشينة عيَراقيةكان ثشتطيري دةسةلآتيَكي كاتي دةكةن بة رِيَبةري UN و ئيدارةيةكي جيَبةجيَكةري سةربةخؤي عيَراقي. | Institute for War and Peace Reporting\nتاراوطةنشينة عيَراقيةكان ثشتطيري دةسةلآتيَكي كاتي دةكةن بة رِيَبةري UN و ئيدارةيةكي جيَبةجيَكةري سةربةخؤي عيَراقي.\nنوسيني جولي فلينت لة بةيروت ( ذمارة سيَ، 12ي ئازاري 2003)\nثةناهةندةكان، كة بة "طروثي عيَراقي" ناسراون، مانطي ثيَشو بؤ يةكةم جار خؤيان ناساند كاتيَك داوايان لة سةرؤك سةدام حوسةين كرد خؤبةخؤ واز لة دةسةلآت بيَنيَت و عيَراق بثاريَزيَت لة شةرِ و "زنجيرةيةك كارةساتي يةك لةدواي يةك". ئةوة يةكةمين داواكاري لةوجؤرة بوو لة ماوةي 30 سالَي دةسةلآتيدا لة عيَراق.\nثةنابةرةكان دةلَيَن كة سةدام "عيَراق و بةرذةوةندي عةرةبي بةطشتي توشي زنجيرةيةك قةيران و كارةسات كردوة". ئةوان داوايان لة نةتةوة يةكطرتوةكان، جاميعةي عةرةبي و حكومةتة عةرةبيةكان كردوة كة هةولَي طؤرِاني رِذيَم بدةن\nداواكارييةكة لة لايةن 37 ثةناهةندةي ناسراوةوة ئيمزاكرابو، كة شةبةنطي سياسي عيَراقيان دةنواند بة هةموو رِوة سياسي و ئايني و ئةتنيةكانيةوة. لة نيَوياندا ثيَنج وةزيري ثيَشو - لة هةمويان ناسراوتر، عةدنان ثاضةضي وةزيري دةرةوةي ثيَشتري عيَراق – لةطةلَ كةساني ئةكاديمي، تةكنؤكرات و رِؤذنامةنوس. لةماوةي ضةند رِؤذيَكدا، داواكةيان بؤ لاضووني سةدام لة لايةن يةكيَك لة بةتةمةنترين سةركردةكاني جيهاني عةرةبيةوة دوبارةكرايةوة، سةرؤكي ئيمارات زايد ئيبن سولَتان ئةلنةهيان – يةكةمين سةركردةي عةرةبي كة ثةيوةندي لةطةلَ عيَراقدا بةستبيَتةوة لة دواي داطيركردني كوةيت لة 1990 دا.\n"داواكردني دةستلةكاركيَشانةوةي سةركردةيةك شتيَكي تةواو نويَية لة سياسةتي عةرةبيدا" مةهدي حافزي ئابوريناس بة IWPR ي ووت، كة يةكيَك لة ئةندامة رِيَبةرةكاني طروثي عيَراقية و ثيَشتر بةرِيَوةبةري هةريَم بوة لة رِيَكخراوي طةشةثيَداني ثيشةسازي UN بوة.\nئةو ووتي "عةقلَ نايبرِيَت سةدام مةنفا هةلَبذيَريَت. بةلآم بة دوريشي نازانم. ئةو ديكتاتؤرانةي وةك ئةون هةميشة سورن لةسةر ئةوةي كة لة دةسةلآتدا بميَننةوة، بةلآم هةنديَك جار ناضاردةبن وازبيَنن. برِوانة ميلؤسؤظيج"\nهافيز ووتي كة سةدام نيشانةي دياري بيَهيَزي دةرخستوة – بةتايبةتي هةولَداني بؤ ضارةسةري سياسي لة بري ضارةسةري سةربازي بؤ ئةو قةيرانةي ئيَستا.\nهافيز ووتي " جاران ئةو دةيوت، با بيَن". "بةلآم ئيَستا ئةو بة ئاشكرا دةيةويَت هاوسؤزي جيهاني دةرةوة بةدةست بهيَنيَت. لة مامةلَةكردنيا لةطةلَ ثشكنةرةكاني ضةكي UN زؤر زو ملدةنيَت. ئةو زؤر بيَهيواية، سةرةرِاي هةمو ئةو قاوةوةي لةبارةي بةرطريكردنةوة دةيكات."\nهافيز ووتي كة طروثي عيَراقي دذي ثلانةكاني ئةمريكاية بؤ لابردني سةدام لةبةرئةوةي "هةرضةندة ئيَمة نامانةويَت ضيدي سةدام لة دةسةلآتدا بميَنيَت، ناشمانةويَت ولآتةكةمان ويَرانبكريَت". شةرِ لةوانةية ئةو تؤزة ئابوريةش لةناو بةريَت كة ماوة، كة خؤي باريطرانة بةهؤي نزيكةي 90 بليؤن دؤلار قةرزي دةرةكيةوة.\nهافيز ووتي لةوبرِوايةداية كة جؤرة كودةتايةك رِوبدات لة دذي سةدام – هةرضةندة ثيَش شةرِيش نةبيَت. "دةشيَت هةر شتيَك رِوبدات، لةبةرئةوةي سةدام زؤر بيَهيَزة"\nلةودةمةوة كةداواكةيان بلآوكردؤتةوة، ثاضةضي و هاوةلَةكاني لة طروثي عيَراقي سةرداني زؤريان كردوة – لةناو ئةوروثا و رِؤذهةلآتي ناوةرِاستيش – بؤ كؤكردنةوةي ثشتطيري بؤ ثيَشنيارة بةديلةكةي ئةوان بةرامبةر بة عيَراقيَكي كة لةلايةن ئةمريكاوة كؤنترِؤلَكراوبيَت.\nطروثةكة ئيدارةيةكي ئيتتيقالي دةويَت كة "بة هاوكاري لةطةلَ UN" كاربكات، نةك لةذيَر فةرماني ئةمريكادا. ثاضةضي وتويةتي كة سةركردايةتيةكي دةستةجةمعي ثيَباشة بؤ ئةوةي ئةطةري ململانيَي ئيتني و مقؤمقؤ كةمبكريَتةوة. ئةوان داواي لابردني يةكسةري ئابلَوقةي سةر عيَراق دةكةن لةسةردةمي دواي سةدام دا. هةروةها ئةوان هةولَدةدةن بؤ ثةرةثيَداني سياسةتيَكي نةوتي بؤ يارمةتيداني ئاوةدانكردنةوةي عيَراق – هةروةها هاوكاريكردن لةطةلَ دةولَةتة بةرهةمهيَنةكان – "بؤ بةدةستهيَناني جيَطيري لة بازارِة نيَودةولَةتيةكاني نةوتدا".\nلة مةوداي دورتريشدا، طروثةكة داواي هةلَبذاردني ئةنجومةني دانةري دةستور دةكات كة دةستور دابرِيَذيَت، فةرمانرِةوايي ياسا بضةسثيَنيَت، سةركوتكردني سياسي بنةبرِبكات و "يةكيَتي و سةروةري خاكي عيَراق" بثاريَزيَت.\nدواي بلآوكردنةوةي بةربلآوي داواكاري طروثةكة و نزيكبونةوةي ئيدارةي ئةمريكي لة ثاضةضي، ئةو سةركردانةي ئؤثوزسيؤن كة ئةمريكا ثشتطيريانة لة كؤبوونةوةكانيان لة سةلآحةديني باكوري عيَراق داوايان لة ثاضةضي تةمةن 80 سالَ كرد كة بيَتة ناو ئةنجومةنيَكي سةركردايةتي شةش كةسيةوة كةوا ضاوةرِواندةكريَت ئةركيَكي رِاويَذكارانةيان هةبيَت لةدواي لابردني سةدام. ئةو ئةنجومةنة كةساني ديَريني ناو ئؤثؤزسيؤني تيَداية وةك مةسعود بةرزاني ثارتي ديموكراتي كوردستان و ئايةتولَلآ موحةممةد باقر ئةلحةكيمي ئةنجومةني بالآي شؤرِشي ئيسلامي لة عيَراق.\nثاضةضي ئةو داوايةي رِةتكردةوة و ووتي ثةيوةندي لةطةلَ ئيدارةيةكي سةربازي ئةمريكي "زيانبةخش و قبولَنةكراو دةبيَت". ئةو ووتي عيَراقيةكان دةبيَت دةسةلآتي جيَبةجيَكردنيان هةبيَت لة سةردةمي دواي سةدامدا، نةك تةنها رِاويذكارانة.\nلةوةلآمي ثرسياريَكدا بؤ هةلَسةنطاندني طروثي عيَراقي بؤ سةركردايةتي سةلآحةدين، حافيز داني نا بةوةدا كة ئةندامةكاني بةشداربون لة خةباتي دذي رِذيَمي عيَراق يدا. بةلآم عةيبةكةيان وةك خؤي وتي ئةوةية ، ئةوان "بةشيَك بون لة ثرؤذةيةكي دةرةكي …. ئةوان سةربةخؤ نين."\nجولي فلينت ثةيامنيَريَكي لةميَذينةي خؤرهةلآتي ناوةرِاست و ئةنداميَكي دةستةي بةرِيَوةبردني IWPR و موحةريري مونةسيقي راثؤرتي قةيراني عيَراقية.


!که‌وتنه ناو گێژاوی پروپاگه‌نده‌ی بۆرجوازیه‌وه – Denegkan\n!که‌وتنه ناو گێژاوی پروپاگه‌نده‌ی بۆرجوازیه‌وه\nوه‌ڵامێک به هاوری سامان کریم سه‌باره‌ت به ناره‌زایه‌تیه‌کانی ئه‌مرۆی ئیران\nهاورێ سامان کریم ووتارێکی له ژیر ناونیشانی " حمید تقوائی و حیزبه‌که‌ی که‌وتنه ژیر بالی موسه‌وی"له ژماره 2684 ی 21/6/2009 حوار موته‌مه‌دندا بڵاوکرده‌وه. له ویدا زۆر به دلنیاییه‌وه، وه‌ک پێشبینی و مژده‌یه‌ک بۆ خه‌لک، ده‌ڵی ئه‌م شۆرشه‌ی که باسی لێده‌کرێت به فه‌رمانی خامه‌نائی له دوای ووتاری نویژی هه‌ینی 19/6 ده‌وه‌ستێنرێ!! هه‌روه‌ها ده‌ڵێت، ئه‌وه‌ی ده‌گوزه‌ریت له ئیران ته‌نها بریتییه له به‌ریوه‌چونی پرۆسه‌ی هه‌لبژاردن له نیوان ریزه‌کانی رژێم و به سه‌رکه‌وتنی باڵێکی رژێم به‌سه‌ر باڵه‌که‌ی تردا کۆتایی هات. وه ده‌ڵێ ئه‌مه هه‌موو مه‌سه‌له‌که‌یه به هه‌موو لایه‌نێکی بجوک وگه‌وره‌یه‌وه!! به‌ڵام ره‌وه‌ندی رووداوه‌کان و شیعار و ناره‌زایه‌تی خه‌لکی شۆرشگێری تاران و شاره‌کانی تر و رووداوه‌کانی دوای ووتاری هه‌ینی خامه‌نه‌ئی، به‌رۆشنی دریخست که ئه‌م پێشبینی و لێکدانه‌وه‌یه‌ی هاوری سامان تا چ راده‌یه‌ک نادرووست و ناکۆمه‌ڵایه‌تی و کلێشه‌ییانه بوو. که له‌راستیدا جگه له ده‌ربرینی دژایه‌تیه‌کی ووشک هیچی تر نییه.\nئه‌وه‌ی که روویدا زۆر به پێچه‌وانه‌ی ئه‌م تێروانینه‌وه بوو، خه‌لکی شۆرشگیری ئیران زۆر خیرا وه‌ڵامی هه‌ره‌شه‌کانی خامه‌نائیان دایه‌وه، هه‌ر شه‌و ده‌یه‌ها هه‌زار که‌س له سه‌ر بانی ماله‌کانی خۆیان و سه‌رشه‌قامه‌کانه‌وه بۆ یه‌که‌مجار شیعاری " مه‌رگ بۆ خامه‌نائی" وه‌ک ته‌حه‌دایه‌ک له دژی رژێمی ئیسلامی و سه‌رتاپای ویلایه‌تی فه‌قیه، به‌دنگی به‌رز و پر له توره‌یی ووته‌وه.\nرۆژی دواتر سه‌ره‌رای هه‌ره‌شه و فه‌رمانی سوپای پاسداران له خه‌لک بۆ سه‌رکوتکردنی هه‌ر خۆپیشاندانێک و پرکردنی سه‌رجه‌م شه‌قامه‌کان به هێزی سه‌رکوتگه‌ر و رێگه‌گرتن له خه‌لک بۆ کۆبوونه‌وه وخۆپیشاندان، هه‌روه‌ها بانگه‌وازه‌کانی موسه‌وی بۆ هه‌ڵوه‌شاندنه‌وه و ئه‌نجامنه‌دانی خۆپیشاندان به‌هۆی پێنه‌دانی مۆله‌ت له لایه‌ن وه‌زاره‌تی ناوخۆوه، به‌لام ده‌هاهه‌زار که‌س له خه‌لکی ئازادیخوازی تاران و شیراز و ته‌بریز و ئه‌سفه‌هان و چه‌ند شاری تر رژانه سه‌ر شه‌قامه‌کان و "مه‌رگ بۆ خامه‌نائی" و "مه‌رگ بۆ دیکتاتۆر" و "مه‌رگ بۆ جمهوری ئیسلامیان" له به‌رامبه‌ر چه‌ک و گولله‌ی هێزه سه‌رکوتگه‌ره‌کانی رژێمدا ووته‌وه. ته‌نانه‌ت خودی موسه‌وی ناچارکرد که خۆی به‌دوای خۆپیشاندانی خه‌لکدا رابکێشێت، به پیچه‌وانه‌ی راگه‌یاندنی بۆرجوازی که وای نیشانده‌ده‌ن که هه‌موو ناره‌زایه‌تی و خۆپیشاندانێک به فه‌رمانی موسه‌وی و به ناو ئیسلاحخوازه‌کانه.\nکوژرانی "ندی" کچه بیست وحه‌وت ساله به‌ده‌ستی هیزه سه‌رکوتگه‌ره‌کانی رژێمی ئیسلامی بووه ره‌مزی جه‌ساره‌ت و ناره‌زایه‌تیه‌کی قولی خه‌لک بۆ ئازادی له‌سه‌ر ئاستی ناوخۆ و جیهان. ئه‌مه بوعدێکی کۆمه‌ڵایه‌تی و سیاسی تری به‌خشیه ناره‌زایه‌تیه‌کان له‌سه‌رتاسه‌ری جیهاندا. سه‌ره‌تا و بوعدێکی شۆرشگێرانه له پێناو سه‌رنه‌گونکردنی رژێمی ئیسلامی و سه‌رتاپای داروده‌سته‌که‌ی.\nدرێژه‌کێشانی خۆپیشاندان و کۆبونه‌وه ناره‌زایه‌تیه‌کان و داگیراساندنی مۆم به یادی "ندی"، ده‌رکردنی راگه‌یاندنی هاوپشتی له لایه‌ن یه‌کیتی کرێکارانی ئازاد و سه‌ندیکای شه‌ریکه‌ی پاسه‌کانی تاران و دیفاعکردنیان له خواسته‌کانی خه‌لکی نارازی و مه‌حکومکردنی سه‌رکوت و به‌رزکردنه‌وه‌ی خواسته‌کانیان، سه‌رهه‌ڵدانی ناره‌زایه‌تیه‌کان له شاره جۆراوجۆره‌کان، ده‌ست له کارکێشانه‌وه ومانگرتنی مامۆستایان و خوێندکارانی زانکۆی تاران، مانگرتنی په‌رستاران و پزیشکانی نه خۆشخانه‌ی ره‌سول ئه‌لئه‌کرم له تاران،.. خۆکۆکردنه‌وه و خۆئاماده‌کردن و گرتنه‌به‌ری شیوازی تر بۆ دربرینی ناره‌زایه‌تی له‌به‌رامبه‌ر سه‌رکوتی درندانه‌ی رژێم و به‌کارهێنانی له هه‌نگاوی دواتردا،ره‌وه‌ندی رووداوه‌کانی گۆریوه و ئاسۆیه‌کی تری نیشناداوه و رووی له رؤشنبوونه‌وه‌ی زیاتر و ده‌رچون له ژیر کۆنترۆل و ئاسۆی سه‌رجه‌م باله‌کانی رژێم کردوه و رووخاندنی سه‌رتاپای رژێمی جمهوری ئیسلامی به نیشانه گرتووه.\nپیم وایه ئه‌م وێنه واقعی و رۆژانه‌ییه له رووداوه‌کان، وه‌ڵامێکی به‌لگه نه‌ویست و رۆشنه به هه‌ره‌شه‌کانی خامه‌نائی. له هه‌مان کاتدا وه‌ڵامێکیشه به‌و بۆچون و لێکدانه‌وه شکلی و ناکۆمه‌ڵایه‌تیانه‌ی هاوری سامان و ئه‌و حیزب و گروپ و که‌سانه‌ش که هه‌مان ته‌سه‌ور و لێکدانه‌وه‌یان هه‌یه و بانگه‌وازی خه‌لک ده‌که‌ن که بچنه‌وه ماله‌وه و به‌شداری له‌م خۆپیشاندان و ناره‌زایه‌تیانه‌دا نه‌که‌ن وته‌نها راگه‌یاندنی هه‌لویست به به‌یاننامه‌یه‌ک، به ئه‌رکی مێژوویی و کۆمۆنیستی خۆیان ده‌زانن و به‌س.\nچونه‌که بۆچونی ئه‌م هاورییه له‌و لێکدانه‌وه‌یه‌وه سه‌رچاوه‌ی گرتوه که ئه‌مه کێشه‌ی نێوان دوو بالی رژێمه‌و په‌یوه‌ندی به خه‌لکه‌وه نییه‌و هه‌رچیه‌ک بکرێت درژێته گیرفانی ئه‌وانه‌وه وخه‌لک فریویان خواردوه، چونکه بزووتنه‌وه و ریزی سه‌ربه‌خۆ و خالصی کریکاران بوونی نییه. له‌راستیدا به تیروانێنێکی قوڵ له رووداوه‌کان و کێشمه‌کێشمه ساسی و کۆمه‌ڵایه‌تیه‌کان، خه‌لک وا به ئاسانی ناجنه‌وه ماڵه‌وه. به‌ڵام ئه‌وه‌ی که ده‌چێته‌وه ماله‌وه و خۆی بێکار و بێ وه‌زیفه ده‌کات له حه‌ساسترین و خه‌ته‌رترین ساته وه‌خته‌کانی کۆمه‌لگای ئیراندا و هه‌رجی زیاتر به‌ره‌و په‌راویزبوون ده‌چێت، ئه‌وه ئه‌م جۆره له مه‌یل و ته‌سه‌ور و لێکدانه‌وه‌یه‌ی هاورێ سامانه.\nله ناو ئه‌م ره‌وه‌نده سیاسیه حه‌ساس و گرنگه‌دا که خه‌ریکه پایه‌کانی رژێمی ئیسلامی سی ساڵ تاوان و سه‌رکوت و ئیعدام له ئیراندا وه‌ک نوینه‌ریێکی درنده و دواکه‌وتوترین بالی نیزامی سه‌رمایه‌داری، له لایه‌ن خه‌لکی ئازادیخواز و نارازییه‌وه ده‌له‌قێنرێ و به‌ره‌و مه‌رگ ده‌برێ، بۆرجوازی ده‌سه‌ڵاتدار و ئۆپۆزیسیۆنه‌که‌ی و باله جۆراوجۆره‌کانی تری بێشک هه‌روا بێکار و ته‌ماشاچی ناوه‌ستن. هه‌وڵ ده‌ده‌ن به‌ر به‌م بزووتنه‌وه ناره‌زایه‌تیه بگرن، به لارێیدا به‌رن و له ئامانج و خواستی ئه‌سلی خۆی دوری بخه‌نه‌وه و سوار سه‌ری بن. ده‌یانه‌وێ ده‌سکه‌وتی سیاسی تێدا به‌ده‌ست بهێنن و به قازانجی خۆیان ئاراسته‌ی بکه‌ن و بیکه‌نه هێزێک بۆ هێنانه‌پێشه‌وه و هێنانه‌سه‌رکاری ده‌موچاوێکی تر به‌ڵام هه‌ر له قوماشکه‌ی خۆیان.\nله ناو ئه‌م واقعیه‌ت و کێشمه‌کێشمه سیاسیه که پێشهاتوه کۆمۆنیزمی واقعی و شۆرشگێریش وه‌ک هه‌ر بزووتنه‌وه‌یه‌کی سیاسی و کۆمه‌ڵایه‌تی ناو کۆمه‌لگای ئیران ده‌توانێت لایه‌نێک بێت له هاوکێشه‌کانی کێشمه‌کێشم له‌سه‌ر ده‌سه‌ڵات له رووداوه‌کانی ئه‌مرۆدا. کۆمۆنیزمی ده‌خاله‌تگه‌ر و کۆمه‌ڵایه‌تی و نوینه‌ری ناره‌زایه‌تی و یه‌کسانی خوازی کۆمه‌لگا ئه‌و هێزه‌یه که ده‌خاله‌تی جدی ده‌کات. هه‌ولده‌دات به قازانجی چینی کرێکار و خه‌لکی سته‌م دیده و کۆمۆنیزم ئاراسته‌ی ئه‌م حه‌ره‌که‌ته ناره‌زایه‌تیه بگۆرێت و به‌دیل وئاسۆ و شیعاره‌کانی خۆی بکاته ئاسۆی ئه‌م ناره‌زایه‌تیانه ورابه‌رایه‌تیه‌که‌ی به‌ده‌سته‌وه بگری،جا له‌هه‌ر خالیک یان به‌هه‌ر هۆیه‌که‌وه ده‌ستی پێکردوه گرنگ نیه، گرنگ ئه‌وه‌یه که چۆن ده‌خاله‌تی تێدا ده‌که‌یت. گرنگ ئه‌وه‌یه که چۆن به‌شیک له‌م هێز و ناره‌زایه‌تیه ده‌کاته هێزی مادی خۆی بۆ هه‌نگاوی داهاتووتر. نه‌ک هه‌لبژاردنی چوونه‌وه ماله‌وه به بیانوی ئه‌وه‌ی که ئه‌وه ناره‌زایه‌تی سه‌ربه‌خۆ وخالصی چینی کریکار نییه. وه‌ک ئه‌وه‌ی که خواستی رووخانی رژێم خواستی کریکاریش نه‌بێت!!\nشۆرش ته‌نها ئه‌و ساتانه‌ی کۆتایی نییه که به شیعاری حکومه‌تی کریکاری حکومه‌ت ده‌روخێنرێت وله ناو کتێبه‌کاندا نوسراوه‌ته‌وه. شۆرش ره‌وه‌ندێکی سیاسی عه‌مه‌لییه که سه‌ره‌تا و ده‌ستپێکردنی هه‌یه هه‌ر وه‌ک چۆن کۆتایی هه‌یه، قۆناغی جۆراوجۆری هه‌یه وهه‌ر قۆناغه‌ش له‌وی تر جیاوازه و خاوه‌نی تایبه‌تمه‌ندی خۆیانن. به‌پیی گۆرانی هێزهاوسه‌نگی وئاسۆی سیاسی و ته‌ده‌خولی هێزه‌کان چونه‌پێشه‌وه و پاشه‌کشه‌ی هه‌یه. هه‌لچوون و کپ بوونی هه‌یه و درێژه ده‌کێشێ. سه‌یری شۆرشی 1917 بکه‌ن چۆن نزیک به هه‌شت مانگی خایاند. له چێیه‌وه و به ج شیعارێک ده‌ستی پیکرد و به‌چه‌ند قۆناغدا تێپه‌ری، به چه‌ند به‌رزی و نشیودا تێپه‌ری تا گه‌یشته ئه‌و ساتانه‌ی که ده‌سه‌لاتی بۆرجوازی به‌ته‌واوی بروخێنریت و حکومه‌تی کریکاری دابمه‌زریت.\nله ناو ئه‌م رووداوه سیاسی و کۆمه‌ڵایه‌تیانه‌ی ئیراندا نه‌خشی تێکده‌رانه‌ی ده‌زگای راگه‌یاندن و پرپاگه‌نده و میدیای بۆرجوازی و به‌تایبه‌تی رۆژئاوا،له چه‌شنی ئایه‌توالله بی بی سی و سی ئێن ئێن به رۆشنی ده‌بینین. نه‌خش و کاریگه‌ری به‌ربڵاویان هه‌یه له شێواندنی راسته‌یه‌کان و نیشاندانی وێنه‌یه‌کی ناواقعی و پێجه‌وانه و شکلی و روکه‌شیانه له واقعیه‌ت و کێشمه‌کێشمی چینایه‌تی و سیاسی و کۆمه‌لایه‌تیه‌تی رووداوه‌کانی ئه‌مرۆی کۆمه‌لگای ئێران. ده‌یانه‌وی نه‌فره‌تی سی ساله‌ی جینی کرێکار و خه‌لکی سته‌مدیده له دژی بێ مافی و سه‌رکوت و ئیعدام و سه‌نگسار و بێ گوزه‌رانی و گرانی و بێکاری وه خواستی خه‌لک بۆ سه‌رنگونکردنی رژێمی ئیسلامی په‌رده‌پؤش بکه‌ن. ده‌یانه‌وی ئه‌وه بخه‌نه زهن و میشکی خه‌لکه‌وه که ئه‌و هه‌موو ناره‌زایه‌تی و خۆپیشاندانه ملیؤنیانه، ته‌نها به خاتری ته‌زویرکردنی ئینتیخاباته و ئاگاهانه ئه‌و شیعارانه زه‌ق ده‌که‌نه‌وه که له خزمه‌تی باله‌کانی تری بۆرجوازی و کۆنه‌په‌رستی وئامانجی خۆیاندایه. ده‌یانه‌وی ئه‌مه بکه‌نه باوه‌ری خالک و رای گشتی تا به‌ربگرن به بزووتنه‌وه‌یه‌کی شۆرشگێرانه بۆ رووخاندنی رژیم که داینه‌مۆی ئه‌م ناره‌زایه‌تیانه‌یه. هه‌روه‌ها به‌رگرتن به هاوپشتییه‌کی جیهانی و ئینسانی بۆ ناره‌زایه‌تیه‌کانی خه‌لکی ئیران که له‌سه‌رتاسه‌ری جیهاندا رۆژ به‌رۆژ له په‌ره‌سه‌ندن وبه‌هێزبووندایه.\nچ ئینسانێکی واقیع بین، ئه‌گه‌ر به‌رژه‌وه‌ندیه‌کی سیاسی دیاریکراوی نه‌بێت و که‌مێ وورد تر و قوڵتر له رووداوه‌کان بروانێت، ده‌توانێت باوه‌ر به‌وه بهێنێت که ناره‌زایه‌تی ملیۆنی و سه‌دان هه‌زاری بۆ ماوه‌ی چه‌ندین رۆژ، کوژران و برینداربوونی ده‌یه‌ها که‌س، گرتن و بێسه‌روشوێنکرنی سه‌داها هه‌لسوراوی سیاسی و خه‌لکی ئاسایی له تاران و چه‌ندین شاری تر، راگه‌یاندنی حکومه‌تی نیمچه عه‌سکه‌ری و به‌کارهێنانی درنده‌ترین شێوه‌ی سه‌رکوت له لایه‌ن هێزه سه‌رکوتگه‌ره‌کانی رژێمه‌وه، ته‌نها به خاتری ته‌زویرکردنی ئینتیخابات و ده‌رنه‌چوونی موسه‌وی یه‌وه بووه!! له واقعدا مه‌سه‌له‌ی ئینتیخابات و ته‌زویر و ده‌رنه‌چوونی موسه‌وی بۆ زۆربه‌ی خه‌لک له‌سه‌ر ئاستی گشتی و سیاسی وکۆمه‌ڵایه‌تی( که دیاره به‌شیکیش هه‌ن که خۆشباوه‌رن و فریویان خواردوه) بیانوویه‌ک و وه‌سیله‌یه‌ک بوو بۆ هاتنه سه‌ر شه‌قام و ده‌ستانه ناره‌زایه‌تی و گۆرینی هێز هاوسه‌نگی به قازانجی خۆی و به دژی خودی جمهوری ئیسلامی. ئیستفاده‌کردن بوو له قولبوونه‌وه‌ی زیاتر و بۆ دواوه نه‌گه‌رانه‌وه و په‌ره‌گرتنی زیاتری رۆژ به‌رۆژی ناکۆکی و قڵشته‌کانی نێوان باله‌کانی جمهوری ئیسلامی.\nله ژێر ده‌سه‌لاتی حکومه‌تیکی ئیستبدادی و مه‌زهه‌بی و دواکه‌وتووی وه‌ک جمهوری ئیسلامیدا، که خه‌لک به‌قه‌د سه‌ره‌ده‌رزیه‌ک ئازادیان نیه و مافی ناره‌زایه‌تی وخۆپیشاندان و راده‌ربرینیان نییه و نه‌فره‌تیش له‌و رژێم و وه‌زعیه‌ته فه‌لاکه‌تباره گه‌یشتۆته لووتکه، له روی ئیمکان و باری عه‌مه‌لییه‌وه خه‌لک له هه‌ر ئیمکانات و وه‌سیله و هه‌لومه‌رج و شیعاریک ئیستیفاده ده‌کات تا به هۆیه‌وه بیته سه‌ر شه‌قام و ناره‌زایه‌تی و رق وتوره‌یی خۆی به رووی ئه‌و رژێمه‌دا زۆر خێرا بته‌قێنێته‌وه. به‌مه‌ش هه‌ولده‌دات تا رێگه بکاته‌وه که هاوسه‌نگی هێز به قازانجی خۆی بگۆرێت و حه‌ره‌که‌تی ئه‌سڵی خۆی به خواست وشیعاری خۆیه‌وه نیشان بدات و په‌ره به ناره‌زایه‌تیه‌کانی بدات تا دوا ئامانجی خۆی که سه‌رنگونکردنی سه‌رتاپای جمهوری ئیسلامیه.\nئه‌گه‌ر سه‌یری ره‌وه‌ندی به‌رزکردنه‌وه‌ی شیعاره‌کان بکه‌یت، له شیعاری "موسه‌وی ده‌نگه‌که‌م بده‌ره‌وه" پاشان شیعاری"الله اکبر" دواتر شیعاری " مه‌رگ بۆ دیکتاتۆر" ئینجا " مه‌رگ بۆ خامه‌نائی" وه سه‌رئه‌نجام گه‌یشتن به " مه‌رگ بۆ جمهوری ئیسلامی" زۆر ئاشکرا ده‌توانرێت ره‌وه‌ندی ئه‌و ناره‌زایه‌تی و خۆپیشاندانانه له رووی سیاسی و کۆمه‌ڵایه‌تییه‌وه ببینرێت که له چ خالێکه‌وه و به چ هۆیه‌که‌وه ده‌ستی پێکردوه و به‌ره‌و کوێ ده‌چێت.\nمیدیای بۆرجوازی و سیاسه‌تمه‌داران و رۆشنبیران و قه‌له‌مبه‌ده‌ستانی نۆکه‌رو دارده‌ستی غه‌رب به گشتی، به ته‌واوی توانایانه‌وه خه‌ریکن و هه‌ولی شه‌و ورۆژی ده‌دن که وینه‌یه‌کی ئاواژوو له رووداوه‌کان به دنیا و خه‌لک نیشان بده‌ن. سه‌ره‌رای ئه‌م هه‌وڵانه‌یا‌ن به‌ڵام رووداوه‌کانی ئه‌م دواییه‌و شۆرشگێری بوونی شیعاره‌کان، هه‌ندی له سیاسه‌تمه‌دارو لێکۆله‌ره‌وه‌کانی ناو ئه‌م ده‌زگا راگه‌یاندنانه‌ی بۆرجوازی ناچارکردوه که به شێوه و تێروانینی جیاواز باس له شۆرشی خه‌لکی سته‌مدیده‌ی ئیران بکه‌ن و بڵین که شیعاری "مه‌رگ بۆ جمهوری ئیسلامی" ئاکامی ته‌زویرو ساخته‌یی له هه‌لبژاردندا نییه. به‌لکو شۆرشێکه که به‌ره‌و روخاندنی جمهوری ئیسلامی ده‌چیت له بنه‌ره‌ته‌وه ئه‌گه‌ر کۆنترۆڵ نه‌کریت چ له‌لایه‌ن باڵی موسه‌وی یان به سه‌رکوتکردنی له لایه‌ن باڵی خامه‌نه‌ئییه‌وه. به‌ڵام به داخه‌وه هاوری سامان که‌وتۆته ناو داوی هه‌مان دیدگا و لێکدانه‌وه‌ی شکلی و رووکه‌شیانه و ئاواژو که میدیای بۆرجوازی و غه‌رب له رووداوه‌کانی ئیران به‌ده‌ستیه‌وه‌ده‌ده‌ن و دیخه‌نه به‌رده‌ست.\nتێبینی:ئه‌م وتاره سه‌ره‌تا به زمانی عه‌ره‌بی له حوار المتمدندا بلاوکراوه‌ته‌وه\nPrevious گفتوگۆی نه‌ورۆز تیڤی له‌گه‌ڵ هه‌ندرێن\nNext کرۆکی گۆڕان، …..


لە ئەحمەد قایاوە تا شەهرامی نازری.\nئەو سیاسەتەی داگیرکەرانی کوردستان پیادەیان کردووە تەنها داگیرکراوی خاکی کوردستانی لێ نەکەوتۆتەوە ، بەڵکو شێواندنی مێژوو و تێکدانی کلتوور و فەرهەنگ و تەنانەت خۆ بە کەمزانینی تاکی کوردیشی بە دواوە بووە ، یەکێک لەو هۆکارانەش کە یارمەتیدەر بووە بۆ سەرکەوتنی سیاسەتەکانی داگیرکەران ناوچەگەرێتی و خۆ بە بەشێک زانین لە وڵاتی داگیرکەر بووە لەلایەن هەندێک حیزب و ڕێکخراوی کوردیەوە.\nبەڵام کاتێک هێزێکی شۆڕشگێڕ سەر هەڵبدات و ڕاستی و چەوتیەکان وەک خۆی پێناسە بکات ئەو کات هاوکێشەکان پێچەوانە دەبنەوە ، هەم تاکی داگیرکراو خۆی لە تاکی داگیرکەر بە کەمتر نابینێت و هەم داگیرکەریش ناتوانێت بە ویستی خۆی یاری بە چارەنووس و فەرهەنگ و مێژووی گەلی داگیرکراو بکات ، نموونەی ئەمەش باکووری کوردستان و پارتی کرێکارانی کوردستانە.\nڕۆژگارێک هەبوو کە تاکی کورد لە باکووردا شەرمی دەکرد وەک کورد خۆی پێناسە بکات و تەنانەت بە زمانی کوردیش بدوێت و هیچ بایەخێکی ئەوتۆشیان بۆ هونەر و کلتوری نەتەوەکەیان نەبوو ، کە باشترین نموونەش هونەرمەندی شۆڕشگێڕ و یادزیندو "ئەحمەد قایا" بوو ، کە سەردەمانێکی زۆر لە ڕێگەی هونەرەکەیەوە خزمەتی بە زمانی تورکی کرد.\nبەڵام کاتێک شۆڕشێک سەر هەڵدەدات و بە ڕەش دەڵێت ڕەش و بە سپیش دەڵێت سپی ، ئەو کات هەم گەل زیندو دەبێتەوە و هەم هونەرمەندانیش ڕێچکەی خۆیان دەدۆزنەوە ، سەرکێشی کردنی پارتی کرێکارانی کوردستان بۆ بەرپاکردنی شۆڕش و قامکدانان لەسەر زامەکان ئەو ڕاستیەمان بۆ دەردەخات کە نە داگیرکەران ئەو هێزەن کە لە بن نەیەن و نە گەلی کوردیش ئەو نەتەوەیەیە کە بە ئاسانی قوت بدرێت ، بەڵکو گرفتاریەکە ئەوە بووە کە پارت و لایەنەکانی دیکە نەیان توانیبوو ڕاستیەکان وەک خۆی ببینن و خاڵە بەهێزەکانی دوژمنان و خاڵە لاوازەکانی کوردان دەستنیشان بکەن.\nهەر بۆیەش بە سەرهەڵدانی پ‌ک‌ک گۆڕانکاریەکی ڕیشەیی دێتە ئاراوە ، ئەو گۆڕانکاریەش چەندە کاریگەری دەکاتە سەر کوردان بەو ئەندازەیەش کاریگەری دەکاتە سەر دوژمنان و تەواوی زلهێزەکانی جیهانیش ، ئەنجامی ئەو گۆڕانکاریانەش هۆکارێک دەبێت کە کەسانی وەک ئەحمەد قایا بە گوتنی تەنها دوو وشە کە گوتی "من کوردم" گەورەترین گۆڕانکاری دروست بکات لە تورکیا و باکووری کوردستاندا . هەڵبەت ئەو دوو وشەیەی ئەحمەد قایا لەو کاتەدا سەرەتایەک دەبێت بۆ پساندنی هەموو کۆت و بەندەکانی سەر زمان و ناسنامەی کوردی ، پاش ئەم ڕووداوە ئەحمەد قایا وێڵی وڵاتان دەبێت بەڵام ئەو خولیایەی کە لە دوای وێڵ بوو (واتە خولیای ئازادی) ڕۆژ لە دوای ڕۆژ لە دڵ و مێشکی ئەحمەد قایادا زیاتر دەبێت و لە دوای نەمانی ئەحمەد قایاش کاریگەریەکانی ئەو دوو وشەیە (من کوردم) زیاتر ڕەنگ دەداتەوە و دەوڵەتی تورکی بێ چارە هێشتۆتەوە.\nشەهرامی نازریش یەکێکی دیکەیە لەو هونەرمەندە کوردانەی کە سەردەمانێکی زۆر بە زمانی فارسی هونەرەکانی پێشکەش دەکرد و تەنانەت زۆر کەسیش وەک کورد نەیان دەناسی، ئەگەرچی ماوەی چەندین ساڵە لێرە و لەوێ گۆرانی کوردی دەچڕی بەڵام هێشتا تێری ئەوەی نەدەکرد کە کاریگەریە نەرێنیەکانی کلتووری داگیرکاری لەسەر خۆی نەهێڵێت کە لە ڕابردوودا خزمەتی پێکردبوو، تا لە چەند ڕۆژی ڕابردوودا بە چڕینی گۆرانی (خۆم کرماشانی فارسی نیەزانم، وە زوانی کوردی قەزاو وە گیانم) تەواوی کاریگەریەکانی داگیرکەرانی لەسەر هونەرەکەی سڕیەوە و تەنانەت وەک سەرەتای وەرچەرخانێکی نوێش دێتە ئەژمار، کە من لەو باوەڕەدام ئەو وەرچەرخانە هەم بێچارەبوونی کۆماری ئیسلامی بەدوادا دێت و هەم دووبارەبوونەوەی ئەو ڕۆژگارانەش دەبێت کە ئەحمەد قایا بە گوتنی دوو وشە داگیرکەری تورکی پێ لەرزاند.\nکارم بەوەوە نییە کە لە داهاتوودا کاک شەهرامی نازری هەمان ڕێچکەی ئەحمەد قایا دەگرێتە بەر واتە (ڕێچکەی شۆڕشگێڕێتی تا ماڵئاوایکردن لە ژیان) یان دەگەڕێتەوە بۆ ڕێچکە کۆنەکەی خۆی کە زیاتر خزمەتکردن بە هونەری گەلی سەردەست و داگیرکەر بووە، بەڵام دڵنیام کە لە هەردوو حاڵەتەکەدا ئەو گۆرانییەی شەهرامی نازری سەرەتایەک دەبێت بۆ سەرهەڵدانی نەتەوەکەمان لە ڕۆژهەڵاتی کوردستاندا، سەرهەڵدانێک کە داگیرکەری ئێرانی لەسەر ڕۆژهەڵات بخاتە دۆخی بێچارەییەوە و دووبارەبوونەوەی سەرهەڵدانە جەماوەریەکانی باکوور دەبێت لە ڕۆژهەڵاتداا.


مه‌سروور بارزانی: تێڕوانینه‌كانی بێشكچی جێگەی پێزانینی ئازادیخوازانه\n2018-10-17 [10:03 AM]\nمه‌سروور بارزانی، راوێژكاری ئه‌نجوومه‌نی ئاسایشی هه‌رێمی كوردستان، ستایشی رۆڵ و هه‌ڵوێسته‌كانی ئیسماعیل بێشكچی، نووسه‌ر و رووناكبیری دیاری تورك ده‌كات، كه به‌رامبه‌ر به گه‌لی كوردستان هه‌یه‌تی.\nمه‌سروور بارزانی راوێژكاری ئه‌نجوومه‌نی ئاسایشی هه‌رێمی كوردستان، ئه‌مڕۆ چوارشه‌ممه، 17ی تشرینی یه‌كه‌م/ ئۆكتۆبه‌ری 2018، پێشوازی لە ئیسماعیل بێشكچی، دۆستی گەلی كورد و رووناكبیر و مێژوونووسی دیاری تورك كرد.\nلە دیدارەكەدا مه‌سروور بارزانی سوپاسی هەڵوێستەكانی ئیسماعیل بێشكچی كرد، كه به‌رامبه‌ر دۆزی رەوای گەلی كوردستان هه‌یه‌تی و پێزانینی خۆشی بۆ هەوڵ و چالاكی و نووسینەكانی ده‌ربڕی و رایگەیاند بۆچوون و تێڕوانینەكانی بێشكچی لەبارەی گەلی كوردستان جێگەی پێزانینی نیشتمانپه‌روه‌ران و ئازادیخوازانه.\nله‌لای خۆیه‌وه ئیسماعیل بێشكچی ئاماژه‌ی به‌و پێشكه‌وتن و ئارامییه دا، كه له هه‌رێمی كوردستان هه‌یه و رایگه‌یاند، دۆزی ره‌وای كورد قۆناغی باشی بڕیووه و پێویسته كۆمه‌ڵگه‌ی نێوده‌وڵه‌تی په‌یامی گه‌لی كوردستان له‌به‌رچاو بگرێت، كه له پرۆسه‌یه‌كی دیموكراتیدا ئاشكرای كرد، هه‌روه‌ها گوتی: به چاره‌سه‌ركردنی دۆزی كورد ناوچه‌كه سه‌قامگیری و گه‌شه‌ی زیاتر به‌خۆیه‌وه ده‌بینێت و له به‌رژه‌وه‌ندی هه‌مووانیش ده‌بێت.\nئیسماعیل بێشكچی، یه‌كێكه له‌و رووناكبیره دیارانه‌ی تورك، كه به ئاشكرا هه‌ڵوێستی خۆی له باره‌ی كێشه‌ی گه‌لی كورد ده‌ربڕیوه و به‌رده‌وامیش رایگه‌یاندووه، كه پێویسته كێشه‌ی گه‌لی كورد له رێگه‌ی ئاشتییانه له ناوچه‌كه چاره‌سه‌ر بكرێت.\nدیداری نێوان مه‌سروور بارزانی، راوێژكاری ئه‌نجوومه‌نی ئاسایشی هه‌رێمی كوردستان و و ئیسماعیل بێشكچی، رۆشنبیری دیاری تورك


تێمی هاوكارانی ده‌فته‌ری نوێنه‌رایه‌تی كۆمه‌ڵه‌ی شۆرشگێر له وه‌ڵاته یه‌كگرتووه‌كانی ئه‌مریكا ١٦كۆبۆنه‌وه و دیداریان له كۆنگریس (هه‌ر دوو مه‌جلیسی سنا و نوینه‌ران) به‌رێوه‌برد\nئاسۆی ڕۆژ/ له نێوان ڕۆژانی دوشه‌ممه ٢٩ی ئوكتوبه‌ر بۆ هه‌ێنی ١ی نوامبه‌ری ٢٠١٩، تێمی هاوكارانی ده‌فته‌ری نوێنه‌رایه‌تی كۆمه‌ڵه‌ی شۆرشگێر له وه‌ڵاته یه‌كگرتووه‌كانی ئه‌مریكا ١٦ دیداری له كۆنگریس (هه‌ر دوو مه‌جلیسی سنا و نوینه‌ران) به‌ڕێوەبرد كه كۆمسیۆنی په‌یوه‌ندییه ده‌ره‌كییەکان، هێزه چه‌كداره‌كان، زانیاری هه‌واڵگری و ئاسایش، مافه‌كانی مرۆڤ له تام لانتۆس و ژێر كۆمێته‌ی میدیل یست له خۆ ده‌گرت. ئه‌و كۆبونه‌وانه‌ی مه‌جلیسی پێران (سنا) برێتی بوون له: ئوفیسی سناتۆر "گاری پێترس" له په‌یوه‌ندییه ده‌ركه‌ییه‌كان و سناتۆر "جیف ماركلی" له په‌یوه‌ندییه ده‌ره‌كییه‌كان سناتۆر "دیان فلێنستۆن" له كۆمسیۆنی زانیاری هه‌واڵگری و ئاسایش، سناتۆر "تامی داكورت" له كۆمسیۆنی هێزه چه‌كداره‌كان، سناتۆر "ده‌ێڤوید پێردای" له هێزه چه‌كداره‌كان، سناتۆر "مارك وارنه‌ر" له زانیاری هه‌واڵگری و ئاسایش و سناتۆر "تید كرۆز" له هێزه چه‌كداره‌كان.\nكۆبۆنه‌وه‌كانی ئه‌نجوومه‌نی نوێنه‌ران برێتی بوون له: ئوفیسی "وئه‌لیۆت ئه‌نگیل" سه‌رۆكی په‌یوه‌ندییه ده‌ره‌كییه‌كانی ئه‌نجوومه‌نی نوێنه‌ران، "برایان مست" له په‌یوه‌ندییه ده‌ره‌كییه‌كان، "دونالد نۆركروس" له هێزه چه‌كداره‌كان، "جان گارامیندی" له په‌یوه‌ندییه ده‌ره‌كییه‌كان، "ستێڤ چابۆت" له په‌یوه‌ندییه ده‌ركییه‌كان، "سام گراڤیس" له هێزه چه‌كداره‌كان و "دینا تێتوس" له په‌یوه‌ندییه ده‌ره‌كییه‌كان. هه‌روه‌ها چه‌ند كۆبونه‌وه‌یه‌ك له‌گه‌ل ژێركومیته‌كانی میدیل یست و مافه‌كانی مرۆڤ له "تام لانتۆس" سه‌ر به كۆنگریسی ئه‌مریكا به‌روه‌چوو.\nجێگه‌ی ئاماژه‌پێكردنه له‌و كۆبۆنه‌وانه‌ی كۆنگریسی ئه‌مریكا دا به پێ تایبه‌تمه‌ندی و پسپۆری كۆمسیۆنه‌كان ڕاوێژكارانی خۆیان، به‌رپرسی ستاف یان چاودێریك له وه‌زاره‌تی ده‌ره‌وه یان وه‌زاره‌تی به‌رگری به‌شدار بوون. كۆبونه‌وه‌كان سه‌ره‌تا به پێشكه‌شكردنی كۆرته‌یه‌ك له مێژووی ٤٠ ساڵه‌ی خۆراگری و خه‌باتی ڕزگارێخوازانه‌ی كوردستانی رۆژهه‌ڵات له ئیران له لایه‌ن هاوڕێ "سه‌لاح بایه‌زیدی" نوێنه‌ری په‌یوه‌ندییه‌كانی كۆمه‌ڵه له ئه‌مریكا ده‌ستێ پێكردووه و دواتر هه‌ردوو لا له سه‌ر چه‌ند پرسێك وه‌ك فاكتۆر و پێگه‌ی كورد له گۆرانكارییه‌كانی داهاتووی ئیران، كاریگه‌رییه‌كانی گه‌مارۆ ئابوورییه‌كان بۆ سه‌ر كۆماری ئیسلامی ئێران، گرژییه‌كانی نێوان ئه‌مریكا و ئێران و كۆمه‌ڵیك بابه‌تی په‌یوه‌ندیداری دیكه، ئالوگۆری بێرورایان كردووه.\nله كۆتایی هه‌ر كام له‌و دیدارانه‌دا چه‌ندین داواكاری وه‌ك دانانی دانێشتنی تایبه‌تی كۆنگریس بۆ به‌داواچوون له كۆمه‌ڵكۆژی ٤٠ ساله‌ی كۆماری ئیسلامی ئێران له كۆردستانی ڕۆژهه‌ڵات و نه‌ته‌وه‌كانی دیكه كه به پێ تایبه‌تمه‌ندی به‌شداری ئه‌ندامانی مه‌جلیسی پێران (سنا) و ئه‌نجوومه‌نی نوێنه‌ران له كۆمسیۆنه‌كان بووه پێشكه‌ش كراوه و هه‌ر دوو لا له سه‌ر ئه‌وه‌ش كۆك بوونه كه به‌دواداچوون بۆ هه‌ركام له‌و داواكارییانه به‌رده‌وام ده‌بێت.\nبە بۆنەی ٢٦ی ڕێبەندان ڕۆژی کۆمەڵە و یادی ٥٠ ساڵەی دامەزراندنی کۆمەلە لە بارەگای ناوەندیی کۆمەڵە ڕێو\nبەڕێوەچوونی چالاکی تەبلیغی و نووربارانکردنی ئاسمانی شارەکانی کوردستانی ڕۆژهەڵات بە بۆنەی ٢٦ی ڕێبەندا\nهەوڵی کرێکاران بۆ دیاری کردنی لانیکەمی حەقدەستەکانیان بۆ ساڵی ٩٩ بەرەو کام ئاکار دەچێت؟\nگوشاری بانکی مەسکەن بۆ دانەوەی وامی شارۆمەندانی بومەلەرزە لێدراوی ئوستانی کرماشان\nگوشاری ناوەندە ئەمنیەتییەکانی ڕژیم بۆسەر بنەماڵەی "بورهان مەنسوور نیا" بەردەوامە


جەبار یاوەر: بڕیاردرا بۆشاییە ئەمنییەکان بە ھاوبەشی پێشمەرگە و سوپا پڕبکرێنەوە\nكۆبوونەوەی دوێنێ شەو لەبەغدا\n2021-05-03 [11:06 AM]\nئەمینداری گشتیی وەزارەتی پێشمەرگە، رایگەیاند، شەوی رابردوو بە سەرپەرشتی سەرۆک وەزیرانی عێراق، لە بەغدا کۆبوونەوەیەکی تایبەتیان ئەنجامداوە سەبارەت بە ھەڕەشە جیددییەکانی داعش و بڕیاردراوە بۆشاییە ئەمنییەکان بە ھاوبەشی پڕبکرێنەوە.\nئەمینداری گشتیی وەزارەتی پێشمەرگە فەریق جەبار یاوەر لە ھەژماری تایبەتی خۆی لە تۆڕی کۆمەڵایەتیی فەیسبووک بڵاویکردووەتەوە '' لە بەغدای پایتەخت لەگەڵ سەرۆکی ئەرکانی وەزارەتی پێشمەرگە، فەریق جەمال ئیمنکی بەشداربووین لە کۆبوونەوەیەکی فراوانی سەبازیی و ئەمنی کە لەلایەن سەرۆک وەزیرانی عێراق، مستەفا کازمی سەرپەرشتی کرا بە ئامادەبوونی وەزیرانی بەرگری، ناوخۆ و دارایی لە حکوومەتی فیدراڵی".\nیاوەر گوتیشی، کۆبوونەوەکە تایبەت بوو بەو ھەڕەشە جیددییانەی داعش کە لە ماوەی رابردوو بەھۆی بۆشایی ئەمنی و سەربازییەوە دروستیان کردبوو کە بووە ھۆی شەھیدبوونی ژمارەیەک پێشمەرگەی لیوای ۱٠ی وەزارەتی پێشمەرگە و سەربازانی وەزارەتی بەرگری لە حکوومەتی فیدراڵ.\nبەپێی بڵاوکراوەکەی ئەمینداری گشتیی وەزارەتی پێشمەرگە، ''بڕیاردرا بە زیاتر چالاککردنی ھەماھەنگی و کارە ھاوبەشەکانی لیژنە ھاوبەش و تیمە ھاوبەشەکانی نێوان سوپا و ھێزەکانی پێشمەرگە لە سەنتەرە ھاوبەشەکانی نێوانمان و پڕکردنەوە بۆشاییەکان و ئاڵوگۆڕکردنی زانیارییە ھەواڵگریەکان تا رێگربین لە دووبارەبوونەوەی کاری لەوجۆرە و زیاتر پتەوکردنی پشتێنە ئەمنییەکان و زیادکردنی ئۆپەراسیۆنە ھاوبەشەکانمان''.


(زن – Zen) مه‌زه‌بیَكه له بوداییدا،(Zen) واته رامان (التأمل) مه‌به‌ست لێی ده‌ربازبوونه له ماده و دابڕِان له ده‌وروبه‌ر و پێوه‌ندیكردن به سروشت به‌جۆریك تاكه‌كه‌سی حه‌كیم خۆی وسروشت ببن به یه‌ك شت،(Zen Buddhism) كاریگه‌رى هه‌بوو له‌سه‌ر گۆردۆن ئۆلبۆرت و سایكۆلۆجیاى سیفه‌ت، چوون ئه‌و چه‌مكانه‌ى لێ وه‌رگرت كه ته‌ركیز ده‌كه‌نه سه‌ر تاكه‌كه‌س وه‌ك – هه‌مه‌كیی - واته میتۆدێكی تاكه‌كه‌سی بۆخۆی پێڕۆكردووه ته‌ركیز ده‌كاته سه‌ر سیما تاكه كه‌سییه‌كان ومیتۆدێكی هه‌مه‌كیی ته‌ركیزده‌كاته سه‌ر یه‌كیه‌تىتاكه‌كه‌س .\nگه‌له‌ك هه‌ن ناوى بودایان بیستووه، به‌ڵام كه‌میان به وردى و تێروته‌سه‌لی له‌باره‌ى (Zen Buddhism) ده‌زانن (( زن – Zen)) ئاراسته‌یه‌كه یا رێبازێكه له بوداییدا له بنه‌ماوه له چین سه‌ری هه‌ڵدا له سه‌ده‌ى شه‌شه‌م وهه‌ندێكیش بۆ خودی بودایان ده‌گه‌ڕانده‌وه، ئینجا زێتر به‌ربڵاوبۆوه به تایبه‌ت له ژاپۆندا تاڕاده‌یه‌ك ده‌گوترێت بۆ فامكردنى كه‌لچه‌رى ژاپۆنی هه‌رده‌بێت له (( زن - Zen)) بگه‌یت، وشه‌ى (زن)-یش وه‌ك ئاماژه‌ى پێدراوه جۆرێكه له ته‌ركیز یا رامان (التأمل) مه‌زهه‌به‌كه‌ش واته ئه‌و حاڵه‌ته زیهنی ودینیه رۆشنه‌یه، كه به‌هۆیه‌وه ده‌گه‌یت به بێگه‌ردى وئه‌وپه‌ڕی روونیی هزر له رێگه‌ى (زازان) یا (رۆنیشتنێكی كڕوكپی رامانئامێزانه).\nجێ په‌نجه‌ى فرۆم وه‌ك بیرمه‌ند و شیكه‌ره‌وه‌ى ده‌روونى له بوواره جۆراوجۆره‌كانى زانستی ده‌روونى وكۆمه‌ڵایه‌تی ومرۆیی ئاشكرا و دیاره، ئه‌و پرۆژه‌یه‌كی فه‌لسه‌فی مه‌زنى ده‌ست پێكرد به‌ردى بناغه‌ى فه‌لسه‌فه ئینسانیه‌كه‌ى داڕشت كه تیادا ئاماژه و ئاگا‌دارى مرۆگه‌لی كرده‌وه له‌مه‌رِ مه‌ترسیه‌كانى كۆمه‌ڵگه‌ى پیشه‌سازى كه ده‌بێته هۆى به‌كاربردنێكی كوێرانه و هه‌ڵوه‌شانه‌وه‌ى به‌ها ئه‌خلاقی وكۆمه‌ڵایه‌تییه هه‌ره گرنگه‌كانى ژیانی كۆمه‌ڵگا وه‌ك هاریكاری، هاوكاری، برایه‌تى، لێبوورده‌یی، موحیبه‌ت، خێرو گرنگیدان به‌وی دیكه و ... هتد .\nهه‌ر كار و به‌رهه‌مێكی فرۆم بایه‌خ و گرنگى تایبه‌تى خۆی هه‌یه و هه‌ریه‌كێكیان زێده زانیاری له رووى ده‌روونشیكاری كه‌سایه‌تی مرۆیی به تایبه‌تى و مه‌عریفه‌ى مرۆیی به‌گشتی ده‌خاته‌ڕِوو، باشترین نموونه‌ش، به‌رهه‌م وكتێبه‌كانیه‌تی له‌وانه : (له‌مه‌رِ ده‌روونشیكاری وئایین و...)، (زمانى له‌یاد كراو : خه‌ون وخورافه و ئوستوره)، (نامه‌ى فرۆید)، (راكردن له ئازادی) و چه‌پكێك به‌رهه‌مى دانسقه‌ى دیكه .\nیه‌كیَك له‌و كتێبانه‌ى به‌م دواییه بڵاوكرایه‌وه كتێبێكی گرنگ بوو بۆ تێگه‌یشتن له مه‌زهه‌بی (زن -Zen ) و په‌یوه‌ندی به ده‌روونشیكاری و ره‌وشی مرۆیی، واته په‌نجه‌ره‌یه‌كی دیكه روو‌وه‌و ناخ و ده‌روونى ئاده‌میزاد، گه‌ڕانه‌وه بۆ نێو خودی خۆت، رامان له‌گه‌ڵ خودی خۆت به‌ته‌نیا، ناوى ئه‌و كتیَبه‌ش به عه‌ره‌بیه‌كه‌ى (بوذیه الزن والتحلیل النفسي)-یه، كه هه‌ریه‌ك له (ئه‌ریك فرۆم، د.ت.سوزۆكى، ریچارد دى مارتینۆ) به‌شێكی نووسیوه‌ته‌وه (م‌حمود منقذ هاشمي) وه‌ریگێڕاوه، به‌ڵام هه‌مان ناونیشانى كتێبه‌كه، كه هه‌مان ناونیشانى تۆژینه‌وه‌كه‌ى فرۆمه و وه‌ك بڵێی به ته‌نیا بڵاوكرابێته‌وه، وه‌رگێڕه‌كه‌شی (ثائر دیب) له باره‌ى تۆژینه‌وه‌كه ئاماژه‌ى به‌و سه‌رچاوه‌یه كردووه ErichFromm,psychoanaiysis and Buddhism,London,Unwin,1986)) كه ئه‌و لێكۆڵینه‌وه‌یه‌ى لێ وه‌رگرتووه، ره‌نگه به‌ته‌نیا بۆخۆی كتێبێك بێت .\nئه‌و كتیَبه زاده‌ى كۆنفرانسێكی زانستییه، كه به هه‌مان ناونیشان وله ساڵی 1975 به‌سترا، ئه‌و كتێبه له سێ به‌ش پێكدێت : به‌شی یه‌كه‌میان، تۆژه‌رى ژاپۆنى سوزۆكى نووسیویه‌تیه‌وه، هه‌رئه‌ویش بوو ئه‌و مه‌زهه‌به‌ى به ئۆروپییه‌كان ناساند، ناونیشانه‌كه‌یشی بریتیه له (موحازه‌رات له‌باره‌ى Zen Buddhism) ئه‌و به‌شه‌ش ده‌روازه‌یه‌كى له‌بار و گرنگه بۆ نزیكبوونه‌وه له‌و مه‌زهه‌به، تیایه چه‌مكى نه‌ست وچه‌مكى خود له (Zen Buddhism) روون ده‌كاته‌وه هه‌روه‌ها چه‌مكى (الكوان) وشه‌كه به عه‌ره‌بی واته ( الوثیقه العامة) سوزۆكى ئاماژه به‌وه ده‌کات که (( Zen - له‌گه‌وهه‌ردا هونه‌رى بینینى ته‌بیعه‌تى كه‌ینونه‌یه‌تى له‌لایه‌ن مرۆوه، كه په‌نجه نوما بۆ ریَگا‌یه‌ك له كۆیلایه‌تى بۆ ئازادی ده‌كات... ده‌كرێ بڵێین -Zen- هه‌موو وزه‌ئه‌مارته‌كراوه‌كان به شێوه‌یه‌كی سروشتى ده‌رباز و ئازاد ده‌كات له نێو ناخی هه‌ر یه‌كێك له ئێمه‌دا، كه له‌بارى ئاساییدا گلدراو و شێوێنراون، ئه‌و كه‌ناڵه پێویسته‌ى جم و جووڵیان نییه...به‌مه‌ش مه‌به‌ستی – Zen - ئه‌وه‌یه رزگارمان بكات له شێتی یا بێتوانایی ولێكه‌وته‌یی ، سه‌باره‌ت به‌ئازادیش رێگا خۆشكردنى بوواره له‌به‌رده‌م هه‌ر پاڵنه‌رێكی خولقیَنه‌ر و خێر، كه له ئه‌سڵا له‌دڵ وده‌روونمانا ئاخنراوه، به‌جۆریَك ئازادانه ببزوێ، ئێمه به شێوه‌یه‌كی گشتی له ئاست ئه‌و هه‌قیقه‌ته نابیناین، هه‌قیقه‌تى ئه‌وه‌ى گشت توانا پێویسته‌كانمان لا هه‌یه بۆ ئه‌وه‌ى به‌خته‌وه‌رمان بكه‌ن، یه‌كدیمان خۆش بوێ )) هه‌روه‌ها ئه‌و روونى ده‌كاته‌وه و ده‌ڵێت ( زن – واته له ده‌ستدانى خود له پێناوى گه‌یشتن پێی ) نزیك بوونه‌وه لیَی واته یه‌كسه‌ر رۆچوونه نێو خودی ئه‌و شته و بینینی له ناخ و ناواخنه‌وه، بۆ ئه‌وه‌ى گوڵ بناسیت، ده‌بێت ببی به گوڵ، گوڵ بیت، وه‌ك گوڵ بگه‌شێیته‌وه، له‌به‌ر خۆره‌تا و باران بارینا، كاتێكیش ئه‌مه روو ده‌دات ئه‌وه گوڵه‌كه قسه‌ت بۆ ده‌كات، به‌مه‌ش نهێنیه‌كانى و شادی و ناشادییه‌كانى ده‌زانیت، جا به زانین و ناسینی گوڵه‌كه خودی خۆشت ده‌ناسی، ئه‌وه‌ش واته من به له ده‌ستدانى خودی خۆم له گوڵه‌كه‌دا هه‌روه‌ك چون گوڵه‌كه ده‌ناسم و پێی ده‌زانم خۆم ده‌ناسم .\nبه‌شی دووه‌مى ئه‌و كتێبه، ئه‌ریك فرۆم نووسیویه‌تى تیایه تیشك ده‌خاته سه‌ر په‌یوه‌ندی ده‌روونشیكاریی به (Zen Buddhism) فرۆم لیَره‌دا به‌ته‌نیا لایه‌نه ویَكچوو و نایه‌كچووه‌كان ناخاته‌رِوو، بگره هۆیه‌كانى روو وه‌رسووڕانى هه‌ڵویَستى خۆرئاواییه‌كانیش له‌مه‌رِ بیری خۆرهه‌ڵاتیی، چوون فرۆم، بیروڕاى نوێ و گرنگ ده‌خاته‌ڕوو، له باره‌ى ره‌وشی ئێستاى مرۆیی وهه‌ست و نه‌ست وچه‌پاندن و رۆشنباریه‌تی، ئه‌و پێى وایه (گه‌وهه‌ری (Zen) به‌دیهێنانى ته‌واوى – (الاستنارة) ئیستیناره - (ساتورى satori) یه، كاتیَك ده‌روونشیكاری جۆرێكه له چاره‌سازى ده‌رده زیهنییه‌كان، ئه‌وه (Zen) رێَگایه‌كه بۆ ده‌رباز بوونى رۆحیی، له‌لایه‌ن ده‌روونشیكارانه‌وه(1) زێده گرنگی و بایه‌خێكی دروست به‌و رێگا‌یه ده‌درێت، دیاره مه‌به‌ست لێی گه‌یشتنه به كه‌ینونه‌ى هه‌ق، هونه‌رى خود بینی) ئه‌وه‌ش حاڵه‌تێكی زیهنى شاز و غه‌یبوبه نییه، كه واقیعی تیا ون ببێت، ئه‌و حاَله‌ته‌یه كه‌سه‌كه له‌یه‌ك كاتدا هاوئاهه‌نگه له‌گه‌ڵ واقیع له ده‌ره‌وه و ناوه‌وه‌ى خودی خۆیدا .\nبه‌ڕاى فرۆم مه‌به‌ستی (Zen) ئه‌وه‌یه مرۆ به ته‌بیعه‌ته تایبه‌ته‌كه‌ى بزانێ، هه‌وڵدانى بۆ (خودی خۆناسین)، وه‌لێ ئه‌و ناسین و زانینه (زانستی) یه نییه، كه ده‌روونناسی مۆدێرن بانگه‌شه‌ى بۆ ده‌كات (بیرۆكه‌ى بنه‌رِه‌تى له -Zen- بریتیه له ته‌ماس گرتنى مرۆ له‌گه‌ڵ كه‌ینونه‌تى نێو خۆیی خۆی، به‌رێگا‌یه‌كی ته‌واو راسته‌وخۆیانه به‌بێ په‌نا بردنه به‌ر هه‌رشتێکی ده‌ره‌كى یا زیاده).\nوێڕای لێكۆڵینه‌وه‌كانى له باره‌ى (Zen Buddahism) به‌پشت به‌ستن به تۆژینه‌وه‌كانى د. سوزۆكی، فرۆم له‌و كتێبه‌دا به‌وردى و زانستیانه په‌یوه‌ندی ئه‌و رێبازه له‌گه‌ڵ ده‌روونشیكاریی ده‌خاته‌ڕِوو، هه‌رچه‌نده رێچكه‌ى ده‌روونشیكاری له‌و میتۆده جیایه، به‌ڵام له‌چه‌ند رووه‌وه به‌یه‌ك ده‌گه‌ن وه‌كو له رووى مۆراڵه‌وه، بۆ ئه‌وه‌ى ئامانجه‌كانى (Zen) بێته‌دی ده‌بێت به‌سه‌ر ته‌ماح و چاوچنۆكی و چڵێسی به‌هه‌موو جۆر و شیَوه‌كانییه‌وه زاڵببیت، ده‌روونشیكاریش هه‌مان مه‌به‌ستی هه‌یه، به‌پێی ده‌روونشیكاریی ته‌ماح و چاوچنۆكیی دیارده‌یه‌كی نه‌ساغییه، ئه‌وكاته باوه و باڵ ده‌كێشێت، كاتیێ که مرۆ توانا ئه‌كتیڤه به‌رهه‌مهێنه‌ره‌كانى په‌ره‌پێنه‌دابێت، به‌مه هه‌ردوو سیسته‌م به‌یه‌ك ئاراسته‌ى ئه‌خلاقی رێده‌كه‌ن، ره‌گه‌زێكی دیكه‌ى هاوبه‌ش پێ داگرتنه له‌سه‌ر سه‌ربه‌خۆ بوون له‌مه‌ڕ هه‌ر جۆرێک له جۆره‌كانى مه‌رجه‌عیه‌ت یا ده‌سه‌ڵات له‌وانه‌ش ئایین .\nفرۆم دیسان وێڕای یه‌ك ئامانج و مه‌به‌ستی هه‌ردوو میتۆد، جه‌خت ده‌كاته سه‌ر رێچكه‌ى جوداى هه‌ر یه‌كێكیان، له‌پاشانیشدا سوود و كه‌لكى هه‌ریه‌كێكیان بۆفێرخوازى هه‌ر یه‌كیَك له‌و دوو میتۆده به باش و ئه‌كتیڤ له‌قه‌ڵه‌م ده‌دات، ده‌كرێ ده‌روونشیكاری یاریده‌ى فێرخوازى میتۆدی (Zen) بدات تاكو خۆ له مه‌ترسی ئیستیناره‌ى ناڕاست یل قه‌ڵپ بپارێزێت، كه ته‌نیا و ته‌نیا حاڵه‌تێكی خودییانییه له‌سه‌ر دیارده‌ى هیستریایی هه‌ڵنراوه ... هتد .\nدواجار فرۆم وه‌ك ده‌روونشیكارێكى خۆرئاوایی خۆى به‌خۆشحاڵ ده‌زانێت له‌مه‌رِ ئه‌و به‌خششه به‌هاداره‌ى خۆرهه‌ڵات به‌تایبه‌ت خودی د. سوزۆكى له‌و كاره‌ى ئه‌نجامى داوه له گوزارشت كردن له (Zen) به‌رێگا‌یه‌ك چ شتێكی له‌ناوه‌رِۆكه‌كه‌ى له‌ده‌ست نه‌داوه له‌كاتى هه‌وڵدانى بۆ ته‌رجه‌مه‌كردنى بیری خۆرهه‌ڵاتی بۆ بیری خۆرئاوایی، به‌جۆریَك خۆرئاوایی ده‌كارێ بگات به فامكردنى (Zen) - به‌هه‌مان ئه‌ندازه‌ى گه‌یشتن پێی، به‌رله‌وه‌ى مه‌به‌ستی (Zen)به‌دیبێت.\nتا چ راده‌یه‌ك ده‌كرێ بگه‌یت به‌و فامكردنه كاتێك (ته‌بیعه‌تى بودا له نێو ناخی هه‌ریه‌كێكماندایه) و مادامه‌كینێ ئاده‌میزاد و وجود دووگوته و ده‌سته‌واژه‌ى گه‌ردوونین و جڵه‌وگرێتی راسته‌و خۆشى واقیع و وه‌ئاگاهاتنه‌وه و ئیستیناره‌ش پسپۆریه‌تى گه‌ردوونین ؟.\nدوا به‌شیش واته به‌شی سێیه‌می كتێبه‌كه به‌ناوى (ره‌وشی مرۆیی و Zen Buddahism) یه ریچارد دى مارتینۆ نووسیویه‌تی و تیدا چاو ده‌خاته سه‌ر ته‌نگ و چه‌ڵه‌مه‌ى له‌تبوونى من (الأنا) بۆ\n(( زات ومه‌وزوع )) و ئه‌و نیگه‌رانیه‌ى په‌یوه‌ست به زاڵ بوون به‌سه‌ر ئه‌و له‌تبوونه هیلاكباره و ئه‌و دژیه‌كییه‌ى نایه‌ڵێت (من) به‌ته‌واوه‌تى خودیی بێت، هه‌روه‌ها نووسه‌ر تیشك ده‌خاته سه‌ر ئه‌و رێگا و چاره‌سه‌ریانه‌ى( Zen ) ده‌یخاته روو بۆ چاره‌سه‌ركردنى گرفت وته‌نگ و چه‌ڵه‌مه‌ى ئاده‌میزاد.


پزیشكانى نەخۆشخانەی شار لە سلێمانی بایكۆتی دەوامیان كرد – Politic Press\nپزیشكانى نەخۆشخانەی شار لە سلێمانی بایكۆتی دەوامیان كرد\nبەهۆی دابەشنەكردنی مووچەوە، جارێكی دیكە بەشێك لە كارمەندان و پزیشكانی نەخۆشخانەی شار لە سلێمانی بایكۆتی دەوامیان كرد، لێپرسراوی پەرستارانی نەخۆشخانەكەش دەڵێت، ماوەی شەش رۆژە تەواوی پزیشكەكانیان بایكۆتیان كردووە.\nعەبدولخالق خدر لێپرسراوی پەرستارانی نەخۆشخانەی شار بە پۆڵەتیك پرێسی راگەیاند، بەهۆی دواكەوتنی مووچەكانیانەوە بۆ ماوەی زیاتر لە 45 رۆژە، ماوەی شەش رۆژە سەرجەم پزیشكانی نەخۆشخانەكانی سلێمانی بایكۆتی دەوامیان كردووە بە بەشی فراكەوتنیشەوە كە گرنگترین بەشە.\nئاماژەی بەوەشكرد، ئێستا تەنها بەشێك لە كارمەندانی نەخۆشخانەكە دەوام دەكەن.\nلە مانگەكانی رابردوشداو بەهۆی دواكەوتنی مووچەكانیانەوە بەشێك لە پزیشكان و كارمەندانی تەندروستی بایكۆتی دەوامیان كرد، پێشتریش سەندیكای كارمەندانی تەندروستی ئاماژەی بەوەكردبوو ئەگەری زۆرە بەهۆی بەردەوامی دواكەوتنی مووچەكانیانەوە لە چەندین شوێنی دیكە كارمەندەكانیان بایكۆتی دەوامی فەرمی بكەن.\nناڕەزایی ئەو پزیشكانە لە كاتێكدایە رۆژی چوارشەممەی رابردووی ئەنجوومەنی وەزیرانی هەرێمی كوردستان كۆبویەوەو بڕیاردرا بەپێی ئەو داهاتەی لە بەردەستیانە سەرەتای ئەم هەفتەیە بڕیار لە میكانیزم و چۆنێتی دابەشكردنی مووچەی مانگی ئازاری ئەمساڵی فەرمانبەران بدرێت.\nTags: بایكۆت پزیشكان كارمەندانی تەندروستی\nبەهۆی نەبوونی مووچەوە ژمارەیەك لەفەرمانگەكانی سلێمانی بایكۆتی دەوامیان كرد\n“هێرشكردنە سەر كارمەندانی تەندروستی لە هەولێر پەیوەندی بە ناهۆشیارییەوە هەیە”\nخوێندنی ئەمساڵ هەڕەشەی بایكۆتی لەسەرە\nیەكێتی مامۆستایان: بایكۆت بەردەوام دەبێت\nخوێندنی ئەمساڵ بە بایكۆتكردن دەستی پێكرد


ویلایەتی هاوایی سکاڵای یاسایی لە دژی بڕیارە نوێیەکەی سەرۆک ترامپ تۆماردەکات\nهاوایی دەبێتە یەکەم ویلایەتی ئەمەریکا سکاڵای یاسایی تۆماربکات بۆ ڕاگرتنی بڕیارە نوێیەکەی سەرۆک ترامپ سەبارەت بە ڕاگرتنی گەشتی هاوڵاتیانی ژمارەیەک وڵات بۆ ئەمەریکا.\nپارێزەرانی ویلایەتەکە لە دادگای فیدراڵی ویلایەتەکەیان لە هۆنۆلولو سکاڵاکەیان تۆمارکرد. ویلایەتەکە پێشتریش سکاڵایەکی لە بەرامبەر بڕیارەکەی پێشووی سەرۆک ترامپ تۆمارکردبوو، بەڵام ئەو سکاڵایە ڕاگیرا پاش ئەوەی کەیسی تر لە سەرانسەری ئەمەریکا کاری لەسەر کرا.\nسکاڵاکەی هاوایی دەڵێت فەرمانەکەی سەرۆک ترامپ زیان بە دانیشتوانی موسڵمان و گەشتیاران و خوێندکارانی بیانی لە ویلایەتەکەی دەگەیەنێت.\nدۆگلاس چن داواکاری گشتی هاوایی دەڵێت ویلایەتەکەی تایبەتە و بە درێژایی مێژووی و هەروەها دەستورەکەی جیاوازی نەکردووە. دەشڵێت 20% ی خەڵکەکەی لە دایکبووی وڵاتانی ترن و 100 هەزار کەس لە ویلایەتەکەی ئەمەریکایی نیین و 20% ی هێزی کاری ناو ویلایەتەکە لە دایکبووی وڵاتانی ترن.\nئاماژەی بۆ ئەوەش کرد حکومەتی ویلایەتەکەی 150 هەزار دۆلاری بۆ خەرجیەکانی سکاڵاکە دابینکردووە.\nشایەنی باسە هاوایی لە شەوی سێشەممەوە ڕایگەیاند بە نیازە سکاڵای یاسایی لە دژی بڕیارە نوێیەکەی قەدەغەی گەشتکردنەکە تۆماربکات کە بەرنامەی بۆ دانراوە لە 16 ی مانگی سێیەوە بخرێتە قۆناغی جێبەجێکردنەوە.\nبڕیارە نوێیەکە ڕێگری دەکات لە پێدانی ڤیزا بۆ هاوڵاتیانی 6 وڵاتی زۆرینە موسڵمان بۆ سێ مانگ و هەروەها بۆ ماوەی چوار مانگ بەرنامەی وەرگرتنی پەنابەر لە ئەمەریکا ڕادەگرێت، بەڵام ئەو کەسانە ناگرێتەوە کە لە ئێستادا ڤیزایان وەرگرتووە.


کۆتایهێنان بەتیرۆرو تیرۆریزم، ئەرکی قوربانی تیرۆر، ئەرکی خەڵکی ئازادیخوازو دنیای شارستانییە – hkkurdistan\nHome 6 ئەرشیفی بابەتەکان 6 کۆتایهێنان بەتیرۆرو تیرۆریزم، ئەرکی قوربانی تیرۆر، ئەرکی خەڵکی ئازادیخوازو دنیای شارستانییە\nکۆتایهێنان بەتیرۆرو تیرۆریزم، ئەرکی قوربانی تیرۆر، ئەرکی خەڵکی ئازادیخوازو دنیای شارستانییە\nڕۆژی هەینی ١٣ نۆڤەمبەر پاریسی پایتەختی فەرەنسا بۆ جارێکی تر رووبەڕووی زنجیرەیەک کردەوەی تیرۆریستی یەک لەدوای یەک بۆوە. لە ئاکامی ئەم زنجیرە کردوە تیرۆریستی و خۆکوژیانە، ١٢٩ کەس گیانیان لەدەستداو وە ٣٥٢ کەسی تریش بریندار بوون، کە برینی ژمارەیەکیان سەختە…هاوکات کەشی ترس و دڵەڕاوکێ باڵی کێشا بەسەر فەرەنساو تەواوی وڵاتانی ئەوروپادا.\nبەپێی سەرچاوەکانی هەواڵ، گروپی تیرۆریستی و ئینسانکوژی ئیسلامی داعش، بە نەعرەتە و هاواری ئەڵاهوئەکبەر، هێرشەکانیان بۆسەر گازینۆی ئاهەنگێکی گۆرانی و یاریگای فەرەنسای نیو دەوڵەتی و چەند شوێنێکی تر دەست پێکردووە.\nدیارە کە ئەم کردوە ئینسانکوژی و تیرۆریستی و بەبارمتەگرتن و ویرانکارییە، لە درێژەی ئەو تاوانکاریانەیە کە گروپ و باندە ئیسلامیەکانیان لەهەموو گۆشەو کەنارەکانی دنیادا، ئەنجامی دەدەن… بەتایبەتیش لەوڵاتانی ڕۆژهەڵاتی ناوەڕاست کەکراونەتە مەیدانی جەنگ و بەیەکدادانی تیرۆریستی، هاوکات کراونه‌تە مەڵبەندێک بۆ سەرهەڵدانی دەیان گروپی خوێنڕێژی جۆراوجۆری ئیسلامی” شیعی و سونی”.\nسیاسەتی جەنگخوازانەو دەستێوەردانی سیاسی و سەربازی وڵاتانی ئەوروپاو ئەمریکا وروسیا، لە ڕۆژهەڵاتی ناوەڕاست و وڵاتانی باکوری ئەفریقا، دەست لەپشتدان و ڕاخستنی فەرشی سور بۆ وڵاتانی وەک و ئێران و سعودیە و تورکیاو…تاد، پشتی تیرۆر، لەپێناو بەرژەوەندییە سیاسی و ئابوریەکانی خۆیاندا، سات و سەودای وڵاتانی ئەوروپاو ئەمریکا لەگەڵ بەشێکی زۆر لەڕەوتگەلی ئیسلامی لەژێر ناوی ئیسلامی میانەڕەو، کۆمەک و هاوکاریکردنی دەیان و سەدان باندی ئیسلامی لەناو خودی وڵاتانی ئەوروپا و کردنەوەی دەیان مزگەوت و ناوەندو دەزگای ئیسلامی و هەڵڕشتنی بێسنوری داهات بۆیان، تادەگاتە ئەوەی بەئاشکرا پشتیوانی لەدروستکردنی کۆمەڵگای ئیسلامی و ئتنیکی و لەناو جەرگەی وڵاتانی ئەوروپیدا، لەژێر ناوی ماڵتی کەڵچەریزم” فرە کەلتوریدا، بکەن. ئەمانە نەک هەر دەستی گروپە ئیسلامیەکانی ئاوەڵاتر کردووە، بۆ کوشتارو کردەوەی تیرۆریستی و خۆکوژی، بەڵکە هاوکات ئەمە بۆتە هۆی ئەوەی ڕەوت و باندی ڕاسیستی هەمەچەشن سەرهەڵبدەن و خەڵکانی پەنابەرو هاتوو لە وڵاتانی ترەوە بکەنە نیشانەو هێرشیان بکەنەسەر.\nتا ئەوکاتەش کە وڵاتانی غەرب و ئەمریکا، دەست لە پشتوانی وڵاتە ئیسلامیەکان، بەرنەدەن. تا ئەوکاتەی دەست هەڵنەگرن لە دەستیوەردانی سیاسی و سەربازی لە وڵاتانی دنیادا بە تایبەتیش ئەو وڵاتانەی دەرگیری جەنگن. تا ئەوکاتەی ئیسلامی سیاسی پۆلێنی توندڕەوە میانەڕەو، بکەن. تا ئەوکاتەی دەست لە سیاسەتی فرەفەرهەنگی”مەلتیکالچەریزم ” بەرنەدەن و دەستی ڕاسیزمی هەوسار پچراو نەبەستن، دنیا ناتوانی ئارامی بۆ بگێردرێتەوە و ڕێگە لە کردەوەی هاوشیوەی ١١ سیپتامبەرو کردەوە ئینسان کوژەیەکانی فەرەنساو باقی شوێنەکانی تر بگیرێت.\nکۆتایی هینان و دەستبەستنی گروپە ئینسان کوژو تیرۆریستەکان، بەو دەوڵەت و وڵاتانە ناکرێت، کە پشتوانی لە وڵاتە دیکتاتۆرو چنگ بەخوێن و کۆنەپەرستەکانی ناوچەکە، دەکەن. بەو دەوڵەت و وڵاتانە ناکرێت، کە خۆیان دەوری ڕاستەوخۆیان هەبووە لە ملهوری و جەنگخوازی لە ناوچەکەدا. کۆتاییهینان بە تیرۆریزم و جەنگی تیرۆریستی دەوڵەتی و نادەوڵەتی، ئەرکی قوربانی تیرۆر، ئەرکی خەڵکی ئازادیخوازو شارستانییە. ئەرکی دنیای شارستانییە کەوێڵی ئارامی و بەرابەری و ئابوری و کۆمەڵایەتین، ئەرکی ئەو ئوردووەیە کە بۆ ڕێگری کردن لە جەنگخوازی، بۆ وەستانەوە بەڕووی تیرۆر و ڕاسیزم، چەندین جار ڕیزو توانایی ملیۆنیان، هێناوەتە سەر شەقامی شارەکان و نیشانیان داوە، کە خاوەنی کۆمەڵگان. تەنها ئەم ئۆردووە ئینسانیەشە دەتوانێت بەر بەو بەربەریەت و جەنگ و تیرۆرو ڕاسیزمە بگرێت.\nئێمە لە ڕێکخراوی دەرەوەی حزبی کۆمۆنیستی کرێکاری کوردستان، لە کاتێکدا ئیدانەی هەموو ئەم کردەوە تیرۆریستیانەی فەرەنسا، دەکەین و خۆمان بە هاوبەش لە غەم و پەژارەی کەسو کاری قوربانیان و دنیای شارستانی، دەزانین، هاوکات لە پاڵ بەرەو دنیای ئینساندۆست و دژە تیرور دژە جەنگ و ڕاسیزم، ڕادەوستین.\nمەرگ بۆ جەنگ و تیرۆر و ڕاسیزم


کوردیپێدیا - رۆستەم باجەلان\n👫 رۆستەم باجەلان | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nنووسەر و هۆزانەوانە، خەڵکی شاری هەولێرهەولێرە. چەند بەرهەمێکی بەچاپ گەیاندووە. رۆژی پێنجشەممە رێکەوتی 15-03-201815-03-2018 کۆچی دوایی کرد.\n➕ ئەم بابەتە لەلایەن: (هاوڕێ باخەوان)ەوە لە: Oct 20 2010 9:53AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 15 2018 4:05PM باشترکراوە\n📷 فایلی وێنە 1.0.1 23 KB Mar 15 2018 1:22PM هاوڕێ باخەوان\n1. 👁 ئەدەبی مناڵان 3\n2. 👁 باخچەی مناڵان\n3. 👁 دڵدارەکەم لە شارێکی ترە\n4. 👁 ژان و دڵداری\n5. 👁 شاعیرێکی تینوو لە پەراوی بیرەوەریدا\n6. 👁 شیعرەکانم - شیعر بۆ منداڵان\n7. 👁 غەریب (قەسیدە)\n8. 👁 لەپێناوی تۆدا دەژیم


نێچیرڤان بارزانی، سەرۆكی هەرێمی كوردستان داوا لە حكومەتی فیدراڵیی عێراق و هاوپەیمانیی نێودەوڵەتی دژی داعش دەكات دەستبكرێت بە دروستكردنی هێزی هاوبەش لە ناوچە کێشە لەسەرەکان بۆ ڕێگەگرتن لە زیاتر بەهێزبوونەوەی داعش لەو ناوچەیەدا.\nكاتژمێر 21:30ی شەوی ڕابردوو، چەكدارانی داعش لە میحوەری ڕۆژئاوای كەركوكی هێزی پێشمەرگەی كوردستان، هێرشیان كردە سەر سەنگەرەكانی پێشمەرگە لە نزیك گوندی قایەباشی لە سنووری شارۆچكەی پردێی پارێزگای كەركوك، لە ئەنجامدا سێ پێشمەرگە گیانیان لەدەستدا و شەهیدبوون.\nنێچیرڤان بارزانی لە پەیامێکدا ڕایگەیاند، "سەرەخۆشی لە بنەماڵەی هەرسێ پێشمەرگەی شەهید دەكەین و هیوای زوو چاكبوونەوە بۆ برینداران دەخوازین."\nدەشڵێت، "ئێمە چەندین جار حكومەتی فیدراڵیی عێراق و هاوپەیمانیی نێودەوڵەتیی دژی داعشمان لە مەترسیی بەهێزبوونەوەی داعش و سوود وەرگرتن لە بۆشاییە ئەمنییەكانی ناوچە ناكۆكی لەسەرەكان ئاگاداركردووەتەوە. هێرشی شەوی رابردووی داعش لەو میحوەرەی پێشمەرگەدا هاوكات بووە لەگەڵ چەند هێرشێكی دیكەی داعش دا."\nسەرۆکى هەرێمی کوردستان جارێكی دیكە داوا لە پەرلەمان و حكومەتی فیدراڵیی عێراق و هاوپەیمانی نێودەوڵەتیی دژی داعش دەکات "بەخێرایی كاربكەن لەسەر دروستكردنی هێزی هاوبەش لەنێوان پێشمەرگە و سوپای عێراق دا لە ناوچە ناكۆكی لەسەرەكان، بۆ ئەوەی چیدیكە ئەو ناوچانە وەك كۆریدۆری جموجۆڵە تیرۆریستییەكان لەلایەن داعشەوە بەكارنەهێندرێت، چونكە ئەوە مەترسییەكی زۆر گەورەیە لەسەر هەرێمی كوردستان و هەموو عێراق و هەڕەشەیە لەسەر ئاسایشی هەموو ناوچەكە و جیهان. هەرێمی كوردستان ئامادەیە بۆ هەموو جۆرە هاوكارییەك لەپێناو دروستكردنی ئەو هاوبەشی و هاوئاهەنگییە بەشێوەیەكی خێرا."\nکەجەکە: لەسەر هێرشەکەى سەر پەکەکە پەیوەندى بە مەسرور بارزانى یەوە کراوە\n2021.04.25 - 17:29\nهێرشەکەى سەر فڕۆکەخانەی بەغدا خەریک بوو ’’ئامانجێکی گرنگ’’ بپێکێت\n2021.04.25 - 10:55


ڕێگاچارەکانی بایدن بۆ بەرنامە ناوەکیەکەی ئێران\nئاکامی بە بێ زانست دەم لە قورئاندان\nئازار 01, 2021\nژیاننامه ی لیۆنێل مێسی ده كرێته دراما\nبێكهام: ده مه وێ رۆناڵدۆ و مێسی له ئینته ر میامی ببینم\nچەند راستیەک لە پەراوێزی سیناریۆی لێدانی غالب محمد\nئازار 04, 2021\nبەپێی بڵاوکراوەی (پۆلەتیکال)، کەجەخت لەدەرفەتێک دەکاتەوە سەبارەت بەگەڕێکی نوێی دانوستانی نێوان ئەمریکا و ئێران بەڕۆح و نەفەسێکی دیبلۆماسیانەی سەردەم، کەخۆی لەدیبلۆماسییەتی (بردنەوە – بردنەوە) دەبینێتەوە، کەلێرەدا ئەو بڵاوکراوەیە سێ پێشنیاری خستووەتە بەردەم بایدن بەمەبەستی کەمکردنەوەی پاڵەپەستۆ ئابووریەکانی سەر ئێران بۆ ئەوەی ڕێخۆشکەر بێت بۆ دوبارە زیندووکردنەوەی ڕێککەوتنامەکە.\nئەو بڵاوکراوەیە دەنووسێت:\nئێران بیرۆکەی (بلینکن)ی وەزیری دەرەوەی ئەمریکای ڕەتکردۆتەوە سەبارەت بەگەڕانەوە بۆ پابەندبوونی ئێران لەهەمبەر بەڵینەکانی ناو ڕێککەوتنامەکە وە دوای ئەمە لابردنی گەمارۆیەکان لەلایەن ئەمریکاوە. چونکە دەوڵەتی ترامپ متمانەی دیبلۆماتیکی ئەمریکای لەجیهان نەهێشت و و ئەو متمانەیەی خستە ژێر پرسیارەوە، بەتایبەت سەبارەت بە ڕێککەوتنامەی ناوەکی ئێران.\nهەرچەندە گرووپێک لەسیاسەتمەدارانی ئێران سەبارەت بەمانەوە لەڕێککەوتنامەکە نیگەرانن کە دەڵێن: "دەولەتی بایدن، ئیرادەیەکی سیاسی بەهێزی نییە، بۆ لابردنی تەواوی گەمارۆکانی سەر ئێران." هەر بۆیە توندئاژۆیەکانی ئێران لایەنگرانی ڕێککەوتنامەکە بە گاڵتەجاڕ وەسف دەکەن. بۆیە بایدن دەبێت دەرگای دانوستانە ڕاستەوخۆکان بەکراوەیی بهێڵێتەوە وە باوەڕی تەواویشی بە (بردنەوە – بردنەوە) هەبێت.\nئەو بڵاوکراوەیە سێ بژاردەی بایدن دەخاتەڕوو..\nیەکەم: دەوڵەتی بایدن دەتوانێت لێخۆشبوونێکی کاتی دەربکات تا ئێران بتوانێت سەرەڕای گەمارۆکانی ئەمریکا، نەوتی خۆی بفرۆشێت. ئەو بابەتە دەتوانێت ببێتە هۆی بەگەڕخستنەوەی ڕێککەوتنامەی ناوەکی لەناو کەسانی دەست ڕۆشتووی ئێران کە ڕەنگە لەدوای هەڵبژاردنەکانی داهاتووی ئێراندا ڕٶڵێکی گەورە ببینێت. لەگەرمەی پەرەسەندنی هەناردەی نەوتی ئێرانیش، ئەوا بیرۆکەی (بردنەوە _ بردنەوە) بەهێزتر دەبێت.\nدووەم: دەوڵەتی بایدن دەتوانێت پاڵپشتی لەداواکاریەکەی ئێران بکات، سەبارەت بەقەرز وەرگرتن لەسندووقی دراوی نێودەوڵەتی تاکو ئێران بتوانێت بەرەنگاری کۆڤید-١٩ ببێتەوە، کە ئەمەش سەنگی مەحەکی متمانەیە لەنێوان ئەمریکا و ئێران.\nسێهەم: دەوڵەتی بایدن دەتوانێت ئاسانکاری بۆ ئێران بکات بۆئەوەی دەستی بەژێرخانی دراوی دەرەکی بگات چونکە ئێران، لەو هەلومەرجەی ئێستادا، بەهۆی هەڵئاوسانی ئابووریەوە، زیان بەهاونیشتمانیانی خۆی دەگەیەنێت. لەبەر ئەوەش ئێران پێویستی بەژێرخانە دارایی و دراوەکانە؛ دەوڵەتی بایدنیش دەتوانێت ڕێگە بەدەوڵەتانی ئەڵمانیا و کۆریای باشوور بدات، تا دەستگەیشتنی ئێران بەبانکە ناوەندییەکانی ئەو دوو وڵاتە فەراهەم بکەن، بۆ ئەوەی ئێران دراوی پێویستی خۆی دەستەبەر بکات.


خانه»به شی کوردی»توند و تیژی بۆ هه موو لایه نێک دزێوه\n۹۳/۱۰/۲۶آخرین به روز رسانی: ۹۵/۰۱/۲۸\n۰ 1,554 خواندن این مطلب 11 دقیقه زمان میبرد\nقال الله تعالی: «قالوا ربُّنا یعلَمُ إنا إلَیکُم لمُرسلُون * وَ ما علینا إلاّ البلاغُ المُبین * قالُوا إنَّا تطیَّرنا بِکُم لئِن لَمْ تَنْتَهُوا لنَرْجُمَنَّکُم وَ لَیَمَسَّنَّکُم مِنَّا عذابٌ ألیم» (یاسین /۱۸ـ۱۶)\nهەر بەم بۆنەوه له تاریخی (بەڕواری) ۱۷/۹/۹۳ له دانشگای کوردوستانا دانیشتنێ ئەبێ. لەو دانیشتنەدا راستەوخۆ ئاماژه ئەکەن به ناوی چەن کەسایەتی ئیسلامی و ناراستەوخۆ ئیسلامیشیان پێ تاوانبار کردوه، که سەرچاوەی ئەم توندڕەویانه و بێشکه و لانکەی بارهێنانی ئەم جۆره فیکرانه، ئاساری ئەو کەسایەتیانه بووه.\nئێمەی موسڵمان جگه له پێغەممەران هیچ کەس به مەعسووم و دوور له هەڵه نازانین. هەر وەکوو ئەیشزانین هەڵەو ئیشتیبا بەشێکه له تایبەتمەندی ئینسان.\nهەر وەکوو ئاگادارین توندوتیژی له ناو هەموو ئایین و مەدرەسەیەکی فیکریدا هەیه و بووه. له گەڵ له دایک بوونی ئینسان و دروس بوونی یەکەم بنەماڵه، لەم گۆیی زەویەدا، توندوتیژیش له دایک بووه و بوونی هەیه. وه ئەوەش ئەزانین تەنیا تایبەت نییه به فیکری ئیسلامییەوه. ئەم دەردە و ئەم بەڵا ریشەی ئەگەڕێتەوه سەر ئەم چەن شته: یان سیاسییه، یان ئابووری و ئیقتیسادییه،یان فەرهه-نگییه،یان خانەوادەگی و بنەماڵەییه، یان فیکری و ئیدئۆلۆژییه، یان دەروونی و رەوانییه وه یان کۆمەڵایه-تییه. که هەر یەک لەمانه ئەبێ سەربەخۆ باسیان لێ کرێ و وردکرێنەوه. وه ئەکرێ ریشەو سەرجه-می هەموو ئەمانیشه له گشت ئایین و مەدرەسەیەکی فیکری و سیاسیدا ببێ.\nهەر وەکوو ئاگادارین،فیکری ئیسلامی جیایه له ئیسلام. فیکری ئیسلامی بیر و بۆچوونی بەشەره و بەرداشتی زانایانه له درێژایی مێژوودا له ئیسلام. هەر زۆر ئاسایی و عادی و تەبیعی¬یه که ئەم فیکره هەڵه و ئیشتیبا رووی تێکا و حاشای لێ ناکرێ. وه ئەگەر به وردی لەم شتانەیش بکۆڵینەوه و بیان دەین به یەکا، بۆ تەواوی ئەم مەعلوولانه، عیللەت هەیه، ریشەکەیانیش ئەکەوێته دەرەوه و ئەسپاب و هۆیەکانمان بۆ رۆشن ئەبێتەوه.\nله مێژووی سەر هەڵدانی فیکری ئیسلامییەوه تا ئێستەو، وه لەوانەیه، لەمەو دواش ببێ، کەسانێ بوون و هەن، له بیرمەندانی ئیسلامی، که له ئاسەوارەکانیانەوه، بەرداشتی توندوتیژی ئەکرێ. بەڵام ئەگەر به عەدالەتەوه، ئەم شتانه باس کرێ، زۆر شتمان بۆ روون ئەبێتەوه.\nحسن البنا به دەستووری ئینگلیس، مەلیک فارووقی تیرۆر کرد!\nئیخوان بوون که له ساڵی ۱۳۵۸ هەتاویدا، حەمای سووریایان بۆمباران کرد و نزیکی سی هەزار نەفەریان کوشت. ¬! و هەر لەو ساڵانەدا بوو بێ حورمەتییان کرد به سەدان ژن و هەتکیان کردن له بەندیخانەکاندا!\nموسڵمانانی ئەلجەزایر بوون که له ساڵی ۱۳۷۰ هەتاویدا، نەیانهێشت ئەو حیزبه سکۆلار و عیلمانیه فەقیرانه بگەن بە دەسەڵات و هەڵبژاردنەکەیان بەتاڵ کردەوەو ئەو گشته قه-تڵ و عامەیان کرد. هەر به زۆر نەیانهێشت دیمۆکراسی لەو وڵاتەدا جێگیر بێ!\n«إنَّ الهب یأمُرُ بالعَدلِ و الإحسانِ و إیتاء ذی القربى و ینهى عن الفحشاء و المُنکرِ و البغی یعِظُکم لعلَّکُم تذکَّرُون»\n«لا ینهاکم اله عن الذین لَم یُقاتِلوکُم فِی الدین و لم یخرجکم من دیارکم أن تبرُّوهم و تقسطو إلیهم إن الها یُحبُّ المقسطین»\n«و إنّا أو إیاکم لعلى هدى أو فی ضلالٍ مُبین»\n«فَمَن شاء فلیُؤمِن وَ مَن شاء فَلیَکْفُر»\n«لا إکراهَ فِی الدین»\n«لکُم دینُکُم ولیَ دین»\nوه ئایاتی تر…\n«و قالُوا لو کُنَّا نسمَعُ أو نعقلُ ما کُنَّا فِی أصحابِ السعیر»\nتندروی توند و تیژی بۆ هه موو لایه نێک دزێوه توندڕەوی ئاڵۆز ! داعش علی رحمانی


زنجیرەی شیکردنەوەی لیستە سەرەکییەکانی مایکرۆسۆفت وێرد ٢٠١٣ (لیستی Page Layout) – کەی ئای تی ئێن\nبابەتی گرینگ 19, ئایار 2013\nبەشەکانی لیستی Page Layout بەم شێوەیە ڕیزکراون:\n١- Margins واتە بەشە بەتاڵایی سەر و خوار و لاتەنیشتەکانی پەڕە، ئەمەیان بۆ ڕوبەرى نووسین بەکاردێن، لەکاتێک دا تۆ نوسینێکت هەیە دەتەوێت سنورێک بۆ کۆتایى دێڕەکان دابنێیت لە یەک شوێن کۆتایان بێت و ڕێک بێت ئەوا بەکلیک کردن لەسەر دووگمەى ناوبراو ئەوا چەند جۆڕێک لەسنور دانانى تێدایە بۆ ئەوە تۆ سودى لێوەرگریت و شێوازى نووسینەکەت سەرنجڕاکێش تر بێت.\n٢- Orientation ئەم دووگمەیە پێویستەو بەکلیک کردنى تەنها دوو هەڵبژاردەى داوە یەکەمیان کە Portrait پێت دەڵێت کەپەڕەکە ئاسۆیی دادەنێیت بەکلیک کردنى ئەوا بۆتى جێبەجێ دەکات، وە هەڵبژاردەى دووەم کە Landscape پێت دەڵێت کە پەڕەکە وەردەگێڕیتە سەر تەنیشت بەکلیک کردنى ئەوا بۆتى جێبەجێ دەکات.\n٣- Size بەکلیک کردن لەسەر Size ئەوا چەند هەڵبژاردەیەکت دەداتێ کە لەو چەند هەڵبژاردانە دا چەند قەبارەیەکى تێدایە ئەمە پەیوەندى بە پەڕەکەوە هەیە، وە ئەو کاتە پێویستە کە دەمانەوێت پەڕەیەک درووست بکەین بەقەبارەیەکى بچووک، وە لە کۆتایی هەڵبژاردەکان نووسراوە More paper Sizes پێتى دەڵێت کە دەتوانى قەبارەیەک بۆخۆت درووست بکەیت ، وەهەروەها ئەگەر کلیک مان لە دووگمەکە کرد ئەوا پەنجەرەیەک دەبێتەوە، کەتیایدا دەتوانیت ئەو قەبارەیەی کەدەتەوێت دیارى بکەیت لەناو بۆشایەکەدا.\n٤- columns واتە ستوون بەکلیک لە سەر کردنى ئەوا چەند هەڵبژاردەیەکت دەداتێ کە دەتوانیت پەڕەکە دابشە بکەیت بۆ چەند ستونێک، وەکو پەرتووکە شیعرییەکان کە چۆن نوسینەکانى دابەش بوونە بەسەر چەند ستوونێک.\n٥- breaks واتە پارچە کردن، ئەمە چەند جۆرە بڕینێکى تێدایە بەکلیک کردنى چەند جۆر بڕینێکى تێدایە بۆنموونە:ـ دەتوانى لە ڕێگەى ئەم دووگمەوە پەڕێکى تر زیاد بکەییت یان پەڕەکە بکەیت بە دووبەشەوە یان پەڕەکە بکەیتە بەش بەش واتە Section … هتد .\n٦- Line numbers بەهۆی ئەم فرمانەوە دەتوانیت لە Marigin هێڵەکانت دیاری بکەیت و هەرکاتێک ویشتت بۆی بگەڕێیتەوە.\n٧- واتە لێکدانى دوو وشە بەتەقەڵ تەقەڵ بە مانایەکی تر کاتێک وشەیەکی درێژ ئینگلیزی لە دێری یەکەم تەواونابێت بێ ئەوەی وشەکە بێتە خوارەوە بەشەکەی تر بە Hyphen واتە هێڵێکی چکۆڵە بەیەکەوە دەبەستێتەوە.\nخاڵەکانی ٨ بۆ ١١ دەست دەگرن بە ڕێک خستنی پارچە دەق لەڕووی زیادکردن و کەمکردنی بۆشایی پاش و پێشی ئەم دەقە و هەرەوەها سەرو و خواری دەقەکە.\nنەریمان 11 کانونی یەکەم 2013 / 6:17 PM\nسلاو بەرێز ئایا ئەم ئۆفیسە کێشەى فۆنتى ئەلى نییە یان فۆنتى کوردى بەهیواى وەلام سوباست دەکەم


یەکێتی سەرکردەو شۆڕش دروستدەکات؛ یان بازرگان‌و کۆمپانیا؟!\nزۆرێک لەبینینی خەڵک بۆ دۆخی ئێستای یەکێتی دەڵێن یەکێتی بووە بە کۆمپانیا..! گەر بێ شەرم‌و سڵەمینەوە سەرنجێکی کورتی ئێستای سەرکردایەتی یەکێتی نیشتیمانی کوردستان بدەین؛ تێدەگەین لەوەی ئەم یەکێتییە قارەمان و جەستە زامدارە، ئەم ڕوباری خوێنە ئەم ھەموو خانوە قوڕانە، ئەم ھەموو زیندانی سیاسی و قوربانیانیدانی ھەڵەبجە و ئەنفال و ھەزاران پێشمەرگەی کەمئەندام و تێکۆشەری دێرین و ھەژاران. بە دەست دوو بەشی لەیەک نەچووی دژ بەیەک، بەڕێوە دەبرێت.!\n1 کۆنگرە ئەکرێت یاخود ئەبەسترێت؟


شۆڕش حاجی: لە هەڵبژاردنی داهاتودا بەخوێنی خۆمان دەنگی هاوڵاتیان دەپارێزین\nد.شۆڕش حاجی رایدەگەیەنێت؛ دوای روداوەکانی ئەمدواییە، ئیرادەی گۆڕانکاری پتەوتر بوەو خەڵک رق ئەستورتر بوە بەرامبەر پارتی و یەکێتی، بۆیە لە هەڵبژاردنەکانی داهاتو گۆڕانکاری ریشەیی دەکرێت، دەشڵیت: بەڵێن دەدەین لە هەڵبژاردنی (30/9)دا بە خوێنی خۆمان دەنگی هاوڵاتیان و سندوقەکانی دەنگدان دەپارێزین.\nد.شۆڕش حاجی، ئەندامی خانەی راپەڕاندنی بزوتنەوەی گۆڕان لەچاوپێکەوتنێکیدا لەگەڵ کەناڵی (کەی ئێن ئێن)، جەخت لەسەر هەڵوێستی بزوتنەوەی گۆڕان دەکاتەوە سەبارەت بە ئەنجامەکانی هەڵبژاردن و دەڵێت: سەرتاپای ئەنجامەکانی هەڵبژاردن رەتدەکەینەوەو یەکێک لە بژاردەکانی داهاتوش بایکۆتکردنی بەغدایە، ئەمە باسێکی جدیەو گفتوگۆی لەبارەوە دەکرێت و جڤاتی نیشتیمانی بڕیاری لەسەر دەدات.\nئاماژەی بەوەکرد، ئەو ساختەکاری و دزینی دەنگەی خەڵک کە یەکێتی و پارتی لە هەڵبژاردن کردیان مانای ئیفلاسی سیاسی و جەماوەری ئەوان دەگەیەنێت و وتی: "ئەوان متمانەیان بە ئەندام و لایەنگرو چەکدارەکانیشیان نییە، بۆیە دەیانەوێ کەسایەتی تاکی کورد تێکبشکێنن و سڵ لە هیچ شتێک ناکەنەوە، بەڵام ئێمە دەمانەوێ کەسایەتی تاکی کورد بگەڕێنینەوەو بەهێزی بکەین، ئێمە ئەم هەرێمە بەهی خۆمان دەزانین و دواڕۆژ ئێمە حوکمی ئێرە دەکەین".\nهەروەک پێیوایە، کاتێک لەم هەرێمە یاساو رێسا نەبێ و یاسا سەروەر نەبێ ئەم کوردستانە دەبێتە جەنگەڵستان، لە جەنگەڵستانیشدا مرۆڤ مافی خۆیەتی بیر لە هەر شێوازێکی بەرگریکردن لە خۆی بکاتەوە.\n* چەند رۆژێک بەسەر هەڵبژاردنەکانی ئەنجومەنی نوێنەراندا تێپەڕیوە، ئێوە ناوتان لێنا دزینی دەنگی ئیرادەی خەڵک و تەزویر، ئەوەی رویدا چی بو؟\nد. شۆڕش حاجی: ئەوەی رویدا ئیفلاسی سیاسی و جەماوەری پارتی و یەکێتی بو، کە بۆیان دەرکەوت ئیرادەی خەڵک لەگەڵ گۆڕانکارییە، لەگەڵ ناردنی نوێنەری راستەقینەی خەڵکە بۆ بەغدا، کاتێک ئەوان بڕوایان بە ئەندام و لایەنگرو چەکدارەکانی خۆشیان نەبو کە دەنگیان بدەنێ، چونکە ئەم ئیرادەی گۆڕانکارییە لەناو خەڵک باو بو، هەمو ئاماژەکان بەرەو ئەوە دەڕۆیشت کە خەڵک ئەمجارە نوێنەری راستەقینەی خۆی دەنێرێت بۆ بەغدا، نەک ئەوانەی دەچن لە بەغدا بەس بە دوای پۆست و پلەو ئیمتیازاتەوەن بۆ خۆیان بنەماڵەو حیزبەکانیان، دەستیان کرد بە تەزویرێکی رێکخراو و لە رادەبەدەر بە دەستکاریکردنی سیستەمی ئەلیکترۆنی دەنگدانەکە، بە پێشێلکردنی رێنمایی و یاساکانی کۆمسیۆنی هەڵبژاردن، خەڵک (10) و (15) دەنگی داوە بەبێ ئەوەی پەنجەمۆرەکەی تۆمار بکرێ، بەڵام ئەوەی کرا سەرکەوتنێکی گەورەی خەڵک بو، بەڵام لەسەر کاغەز دزینی خەڵک بو.\nساختەکارییەکان نیشانەی ئیفلاسی سیاسی جەماوەری پارتی و یەکێتیە\n* زۆر کەس پێیوایە ئەوەی بەسەر بزوتنەوەی گۆڕان دا هاتوە بە تایبەتی لە دوای مەرگی رەوانشاد کاک نەوشیروان، ئەم بزوتنەوەیە شایستەی ئەمە بوە، واتە چەندین هۆکاری تر ئەگێڕنەوە بۆ ئەوەی کە دەنگەکانی ئەم بزوتنەوەیە دابەزێت، بەدیوێکی دیکەشدا ئەم هێزانە هەمی یەکەمیان بۆ لێدان لە بزوتنەوەی گۆڕان لێدانە ئیرادەی ئەو خەڵکانەی پاڵپشتن بۆ سەرخستنی ئەم بزوتنەوەیە؟\nد. شۆڕش حاجی: نەخێر، بەپێچەوانەوە پێموایە لە دوای نەمانی کاک نەوشیروانیش ئیرادەی خەڵک بەهێزتر بوە، ئیرادەی خەڵک بۆ گۆڕانکاری پتەوتر بوە، خەڵک بڕیاری یەکلاکەرەوەی خۆیدا بو کە ئەم دەسەڵاتە لە دوای (16)ی ئۆکتۆبەرو چۆڵکردنی شەنگال و شکستی ریفراندۆم و بڕینی قوتی خەڵک و لێدان لە مامۆستاو سوتاندنی ریشی مامۆستای ئاینی ئیرادەی خەڵک ئەوە بو کە گۆڕانکاری بکرێت، ئەم ئیرادەیە بەردەوامەو هەیە، تەنیا شتێک کە کرابێت ساختەکاری دزینی دەنگی هاوڵاتیانە، بە پێچەوانەوە ئەم هەڵبژاردنە سەرکەوتنێکی گەورە بۆ خەڵک هەروەها لە هەڵبژاردنەکانی داهاتوش دەیبینن کە چۆن ئێمە دەتوانین بەم ئیرادە بەردەوامەی خەڵک گۆڕانکاری ریشەیی لە سیستەمی حوکمڕانی هەرێمی کوردستانی عێراق بکەین.\nدوای هەمو ئەو نەهامەتیانەی ئەم دەسەڵاتە بەسەر خەڵکدا هێنایان، خەڵک توڕەیی خۆی دەربڕی، خەڵک لە چوار ساڵ یەکجار بۆ یەک سات بە ئازادی دەچێتە سەر سندوقەکانی دەنگدان و دەنگ دەدات بەو ئیرادەیەی کە خۆی بڕوای پێیەتی، پارتی و یەکێتی ئەوەشیان بە خەڵک رەوا نەبینی و ویستیان ئیرادەی خەڵک بشکێنن، بەڵام تەنیا توانیویانە دەنگەکانی ئەوان بدزن و نەیانتوانیوە ئیرادەی خەڵک بشکێنن.\n* لەگەڵ دزینی دەنگەکاندا ئەە شەوەش روداوێک لە گردی زەرگەتە رویدا، واتە لەگەڵ دزینی دەنگەکان، جۆرێک لە لێدان لە گردەکە هەبو، ئەمەیان خوێندنەوەی چی بۆ دەکرێت؟ بە تایبەتی خەڵکێکی زۆر پێیوایە ئەم بزوتنەوەیە ناتوانێت بەرگری لە خۆی بکات؟\nد.شۆڕش حاجی: نا.. ئەگەر باس لە هێزی چەکدارو چەند دۆشکەیەک لەسەر چەند میکزەمینییەک بکەین، بەشی زۆری خەڵکی کوردستان باش لە بیریەتی لە دوای شەڕی کوەیت و لە دوای ئەنفالەکان، عێراق (11) فەیلەق سوپای هەبو، لەسەر ئاستی رۆژهەڵاتی ناوەڕاست پڕچەک بو، سەدام خاوەنی چەندین دەزگای هەواڵگری جیا جیا بو لەسەر خەڵک، بەڵام کاتێک ئیرادەی خەڵک ئەوە بو کە دەبێت گۆڕانکاری بکرێت و دەبێت ئەم رژێمە لە کوردستان پاکبکرێتەوە، لە ماوەی دو هەفتەدا لە راپەڕینی بەهاری (1991) هەمو شارەکانی کوردستانیان لە رژێم پاککردەوە.\nئەم هەرێمە بەهی خۆمان دەزانین و دواڕۆژ ئێمە حوکمی ئێرە دەکەین\nبەڵام بەوەی چەند کەسێک یان چەند چەکدارێک و بێت چەند گوللەیەک بە گردی زەرگەتەو مەکۆی سەرەکی گۆڕانەوە بنێت، ئەمە نەک ئیرادەی گۆڕان ناشکێنێت، بەڵکو خەڵکی گۆڕان سورترو شێلگیرتر دەکات لەسەر بەردەوام بون بەو ئیرادەیە، بەڵام کاتێک دەبینی ئەندامێکی مەکتەبی سیاسی یەکێتی بەچەک و چەکدارو ئۆتۆمبێلی وەزارەتی پێشمەرگە و حکومەتی هەرێم دێت لە خۆڕایی پەلاماری مەکۆی سەرەکی گۆڕان دەدات و نە حیزبەکە کە یەکێتیە و تاکەکەسێکیشیان ئیدانەی ئەو پەلامارەیان نەکرد، نە حکومەتی هەرێم و وەزارەتی پێشمەرگە ئیدانەیان کرد، نە تاوانبارەکانیان رادەستی دادگا کرد، لەوەیە خەڵک وا دەزانێ ئەمە بۆ شکاندنی شکۆی بزوتنەوەی گۆڕانە، کە پێموایە بەم کارەیان زیاتر لە ناو خەڵک ناشیرین بون، زیاتر ریسوا بون، خەڵکی گۆڕانیان وا لێکرد کە بە ئیرادەیەکی بەهێزترەوە پشتیوانی لە رێبازو بەرنامەی گۆڕان بکات، باشترین بەڵگەش ئەوەیە ئەگەر ئەو شەوە ئێمە لێگەڕاباین، لایەنگرانی گۆڕان پەلاماری هەمو بارەگای یەکێتی و پارتیان دەدا، بەڵام ئێمە وەک بزوتنەوەی گۆڕان لە خاڵی بەهێزیەوە ئەوە دەکەین، بەڵام ئەوان لە لاوازی و دۆڕانیان ئەوەیان کرد، ئێمە بوین نەمانهێشت خەڵک بچێت ئەوە بکات، چونکە ئەم هەرێمە بە هی خۆمان و خەڵکی کوردستانی دەزانین، دەشزانین دواڕۆژی ئەم هەرێمە هەر دەبێت ئەو پەیامانەی بزوتنەوەی گۆڕان تیایدا بچەسپێت و بزوتنەوەی گۆڕان حوکمی ئەم هەرێمە بکات، ئێمە لەم سۆنگەیەوە بەرپرسیارانە مامەڵەمان کردو نەماهێشت ئەوە روبدات کە خەڵکە توڕەکان ویستیان بیکەن.\n* لە دوای ئەو روداوەوە باس لە دروستکردنی هێزی چەکدار لەلایەن گۆڕانەوە دەکرێت، ئایا تائێستاش لای بزوتنەوەی گۆڕان شاڕێگای گۆڕانکاری خەباتی مەدەنی و پەرلەمانییە؟\nد.شۆڕش حاجی: بەڵێ تا ئەم ساتەوەختەش شاڕێگای گۆڕانکاری لای بزوتنەوەی گۆڕان کە یەکێکە لە بنچینەکانی بزوتنەوەی گۆڕان خەباتی مەدەنی و پەرلەمانییە، بەڵام لە دوای روداوەکانی (12)ی مانگ، هێزێکی سیاسی، ئەندامێکی مەکتەبی سیاسی حیزبێک بە چەک و چەکداری وەزارەتی پێشمەرگە پەلاماری مەکۆی سەرەکی گۆڕان بدات و هیچ ئیجرائاتێکی بەرامبەر نەکرێت، ئیتر خەڵکی کوردستان ئەم کوردستانە بە جەنگەڵستان دەزان، لە جەنگەڵدا سروشتی مرۆڤ وایە کاتێک لە جەنگەڵ بژی و روبەڕوی کۆمەڵێک مەترسی و هەڕەشە ببیتەوە، ئیتر بیر لە هەمو شێوازێکی بەرگریکردن لە خۆت و ماڵ و مناڵ و شوێنی ژینگەکەی خۆت دەکەیتەوە، ئەم باسوخواسەش کە دەکرێت لەو سۆنگەیەوەیە کە خەڵک تەماشا بکات لێرە رێساو یاساو دادگا نەبێت و یاسا سەروەر نەبێت، ئیتر خەڵک مافی خۆیەتی بیر لە هەمو بژاردەیەک بکاتەوە بۆ بەرگریکردن لە خۆی، ئێمەش وەک بزوتنەوەی گۆڕان شاڕێی گۆڕانکاری خەباتی مەدەنی و پەرلەمانییە، بەڵام هاوڵاتیانی کوردستان و دەنگدەران دڵنیا دەکەینەوە کە بزوتنەوەی گۆڕان دەتوانێت بەرگریی لە خۆی و خەڵک و دەنگی خەڵکیش بکات، بەڵام بە چەکی دۆشکەو میکزەمینی ئەوانەی بڕیار بو لە کەرکوک بەرگری لە خاکی کوردستان پێ بکەن بەوە نا، ئێمە بە خەڵکی کوردستان چونکە ئێمە پێمانوایە گەورەترین و بەهێزترین چەکێک کە بەدەستی بزوتنەوەی گۆڕانەوە بێت، خەڵک و هاوڵاتیانی کوردستان و دەنگدەرانی بزوتنەوەی گۆڕانن، ئەم هێزە لە هەمو هێزێکی تر گەورەترەو ئیرادەی ئەو خەڵکە چۆک بەهەمو خاوەن چەک و هێزێک دەدات، وەک وتم راپەڕینی ساڵی (1991) باشترین بەڵگەیە، ئیرادەی خەڵکە گەورەترین خاوەن چەک چۆک پێ دەدات.\nکاتێک شوێنێک بوە جەنگەڵستان مرۆڤ مافی خۆیەتی بیر لەهەر شێوازێکی بەرگریکردن لە خۆی بکاتەوە\n* لە دوای ئەم ساختەکارییەوە کەشوهەوای گفتوگۆیەک هاتوەتە ئاراوە کە بزوتنەوەی گۆڕان چ هەڵوێستێکی دەبێت، زۆرکەسیش پێیوایە کە دەبێت ئەم بزوتنەوەیە هەڵوێستێکی جدی هەبێت و بایکۆتی بەغدا بکات، ئێوە راتان لەسەر ئەمە چیە؟\nد.شۆڕش حاجی: بێگومان دوا بڕیار لای ئێمە وەک بزوتنەوەی گۆڕان لە جڤاتی نیشتیمانی دەدرێت، لەم یەک دو رۆژەدا جڤاتی نیشتیمانی کۆدەبێتەوە بۆ ئەوەی دوا بڕیاری خۆی بدات، بەڵام شەش لایەنە سیاسییەکە لە هەولێر کۆبونەوە بەیانێکیان دەرکرد، سەرتاپای ئەنجامەکانی هەڵبژاردنیان رەتکردەوەو وتویانە کە دەبێت هەڵبژاردن دوبارە بکرێتەوە ئەگەر هەڵبژاردن دوبارە نەبێتەوە، یەکێک لە بژاردەکان بایکۆت کردنی پرۆسەی سیاسیە لە بەغدا، ئەم باسە باسێکی جدیە لە ناو بزوتنەوەی گۆڕان، زۆربەی زۆری دەنگدەر و هەڵسوڕاوانی گۆڕان بە جڤاتی نیشتیمانیشەوە تائێستا لەسەر ئەو بۆچونەن، بەڵام دوا بڕیار لە جڤاتی نیشتیمانی دەدرێت، بەڵام ئێمە هەڵسوڕاوان و دەنگدەران و هاوڵاتیانی کوردستان دڵنیا دەکەینەوە، پلەو پۆست لای ئێمە مەبەست نیە، ئێمە هەر کات بزاین سەرکەوتنی ئیرادەی میلەتەکەمان بۆ بەرگریکردن لە مافە دەستورییەکانی خەڵکی کوردستان بەوە دەبێت کە ئێمە لە بەغدا نەبین، ئێمە ناچینە بەغداو بایکۆت دەکەین، چون یان نەچونی لایەنەکان کە ئێستا باس لەوە دەکەن با هەمومان بچینە بەغدا، ئەوان بۆ یەکڕیزی کورد و بەرگریکردن لە مافە دەستورییەکانی خەڵکی کوردستان ناچن، پارتی و یەکێتی بۆ دابەشکردنی پۆست و ئیمتیازاتەکانی بەغدا دەچن، چونکە ئەزمونێکی زۆر رون لەبەردەم خەڵکی کوردستانە، ئەوان لە بەغدا سەرۆک کۆمارو سوپاسالارو جێگری سەرۆکی پەرلەمان و زۆرترین پۆستەکانی بەغدا لەبەردەستی ئەوان بو، نەیانتوانی بە تاکە یەک یاساش هێزی پێشمەرگە رێکبخەن و شکۆ بۆ هێزی پێشمەرگە بگێڕنەوەو بژێوی پێشمەرگە چاک بکەن، نەیانتوانی یەک بست لە خاکی کوردستان کە لە دەستور بە جێناکۆک ناونراوە، بگێڕنەوە بۆ سەر کوردستان، ئەوان ناچن بۆ بەغدا بۆ بەرگری کردن لە مافە دەستورییەکانی خەڵکی کوردستان، ئەوان دەچن بۆ بەغدا بۆ پلەو پۆست، بەڵام ئێمە ناچین بۆ پلەو پۆست.\n* سەبارەت بەم تەزویرە ئێستا چەند لایەنێکی سیاسی کۆبونەتەوە، بەهۆی ئەوەی دەنگەکانیان دزراوە، ئەم لایەنە سیاسیانە لە پرۆژەیاندا هەیە بۆ داهاتوش لە هەرێمی کوردستان ئەم کۆبونەوەوەیان هەبێت، بە تایبەتی بۆ پەرلەمانی کوردستان؟\nد.شۆڕش حاجی: سروشتی مرۆڤ وایە، چەند کەسێک هەمان موعاناتیان هەبێت و هەمان غەدریان لێ بکرێ لەلایەن هەمان دەسەڵات و هێزەوە، جۆرێک لە سۆز بەرامبەر یەکتر پەیدا دەکەن، ئێمە لەگەڵ ئەو شەش لایەنە لەگەڵ هەندێکیان هەر کاری ئۆپۆزسیۆنی بەیەکەوەیی و پڕۆژەی بە یەکەوەییمان لە پەرلەمانی کوردستان هەبوەو بەرنامەی سیاسی هاوبەشمان هەبوە، بە تایبەتی برایانی کۆمەڵی ئیسلامی و یەکگرتوی ئیسلامی کوردستان، لەگەڵ برایانی بزوتنەوەی ئیسلامی و حیزبی شیوعی کوردستان و هاوپەیمانی بۆ دادپەروەری و دیموکراسی شتی هاوبەشمان هەیە، بۆ نمونە لیستی نیشتمان لە کەرکوک لە نێوان ئێمەو کۆمەڵ و هاوپەیمانی پێکهێنرابو، لەگەڵ بزوتنەوەی ئیسلامی لە پرۆژە یاسای هەمواری یاسای سەرۆکایەتی هەرێم پێکەوە بوین، لەگەڵ حیزبی شیوعی لەسەر هەمان شت بەیەکەوە بوین، بۆچونی وەک یەک و لەیەک نزیکمان هەبوە، ئەمجارەیان ئەمە بەڵگەیەکی ترە لەسەر ئەوەی کە ئەو رێگایەی ئێمە گرتومانەتەبەر بۆ چاکسازی و گۆڕانکاری و ناردنی نوێنەری راستەقینەی خەڵک بۆ بەغدا روبەڕوی رێگرییەکانی بەردەم یەکێتی و پارتی بوەتەوە، بۆیە پێموایە ئەو شەش لایەنە بەیەکەوە دەمێننەوە و بڕیاری وەک یەکیش دەدەن لە بایکۆت کردنی پرۆسەی سیاسی لە بەغدا یان چون بۆ بەغدا، ئەم کارە هاوبەشە بەیەکەوەییە رێگەخۆشکەر دەبێت بۆ ئەوەی لە داهاتودا لە هەڵبژاردنەکانی (30/9) ئێمە نەک بە تەنیا بەشداری لە هەڵبژاردن بکەین رەنگە شێوازێک لە لیستی هاوبەش مەرج نیە هەر شەشمان بەیەکەوەبین ، یانی ئەمە یەکێکە لە ئەگەرەکان، چونکە بۆ هەمو لایەنەکان زۆر راشکاوانە بۆمان دەرکەوتوە، کە پارتی و یەکێتی مەبەستیان دزینی دەنگ و ئیرادەی خەڵک و شکاندنی کەسایەتی تاکی کوردە، بەڵام ئەو هێزو لایەنانە سیاسیانەی کە ئێستا بەیەکەوەین بە پێچەوانەی ئەوان بەرنامەمان دروستکردنی تاکی کوردو گۆڕانکاری ریشەیی لە سیستەمی حوکمڕانی لە هەرێمی کوردستاندا، بۆیە ئومێدم زۆرە کە ئەو خاڵە هاوبەشانەی نێوان ئێمەو ئەو لایەنە سیاسیانە وا بکات، کاری بەیەکەوەییمان هەبێت لە هەڵبژاردنەکانی داهاتوی کوردستان.\n* لە کاتی روداوەکان، لە عێراق و بەتایبەتی هەرێمی کوردستان ماراسۆنی چەند هێزو وڵاتێک دەستپێدەکات، بۆ نمونە هەمیشە ناوی قاسمی سلێمانی و برێت مەکگۆرک وەک نوێنەرانی ئێران و ئەمەریکا دەهێنرێت بە تایبەتی بەمدواییانە لەدوای دەرچونی ئەنجامی هەڵبژاردنەکانەوە.\nد.شۆڕش حاجی: ئێمە لە سەرەتای دروست بونی بزوتنەوەی گۆڕانەوە، یەکێک لە بنچینەکانی ئێمە ئەوە بوە جارێ پەیوەندی لەگەڵ وڵاتە ئیقلیمییەکان دەبێت لە رێگای فەرمی و حکومەتەوە بێت، ئێمە هەمیشە باسی ئەوەمان کردوە، کە دەبێت دامەزراوەکانی هەرێمی کوردستان بە نیشتیمانی بکەین، یەکێک لەو دامەزراوانە پەیوەندییەکانە، پەیوەندیە نێودەوڵەتی و ئیقلیمییەکانە، ئێمە وەک بزوتنەوەی گۆڕان نەمانویستوە بە تەنیا خۆمان لەگەڵ ئێران یا تورکیاو هێزەکانی دەوروبەر پەیوەندیمان هەبێت، ئەو پەیوەندیە دەبێت لە رێگای فەرمی و حکومەتەوە بکرێت بۆ بەرژەوەندی و پاراستنی خەڵکی کوردستان بێت، ئەوکاتە یاساو رێسا هەیە لە نێوان دەوڵەتان و ئەو وڵاتانەی نزیک و هاوسێی یەکن، بۆ ئەوەی کە هەریەکە بە چ ئەرکێکی خۆی هەستێت، ئێران یەکێکە لەو وڵاتانەی کە وەک وتم دەبێت پەیوەندییەکانی حکومەتی هەرێم لەگەڵ ئێران بۆ بەرژەوەندی خەڵکی کوردستان و بەرژەوەندییەکانی خەڵک بێت، ئەمەریکاش یەکێکە لە گەورەترین زلهێزەکان لە جیهاندا، ئێمە دیسان دەمانەوێت پەیوەندی حیزب نەبێت لەگەڵ ئەمەریکا، بەڵکو پەیوەندی حکومەتی هەرێمی کوردستان هەبێت لەگەڵ ئەمەریکاو چی لە بەرژەوەندی خەڵکی کوردستان بێت ئەوە بکەین، بەڵام لەوەدا نە ئێران نە ئەمەریکا گلەییەکی وایان لێ ناکرێت کە لەکاتێکدا وادا دێنە عێراق و کوردستان، ئەوان دەیانەوێ لە عێراق و کوردستان شتێک بچەسپێت کە لەبەرژەوەندی خۆیان بێت، واتە ئێران کە لێرەیە دەیەوێت حکومەتی ئایندەی عێراق بەشێوەیەک دابڕێژرێت پەیوەندی هێزو لایەنە سیاسیەکان لە بەغدا بە شێوەیەک بێت کە قازانجی بۆ بەرژەوەندی ستراتیژی خۆیان هەبێت و زیان لەو بەرژەوەندییە نەدات، ئەمەریکاش بەهەمان شێوە، بەڵام ئێمە وەک بزوتنەوەی گۆڕان هێزێکی سەربەخۆین و تەنیا شتێک کە بیری لێبکەینەوە بەرژەوەندی خەڵکی کوردستانە، چی لە بەرژەوەندی خەڵکی کوردستان و پاراستنی ئاسایش و ئەمنیەت و بەرەو پێشبردنی ئەم ئەزمونەمان بێت ئێمە ئەوە دەکەین، مەرج نیە کە قاسم سلێمانی بێت بۆ ئێرە یان برێت مەکگۆرک بێت ئەوەی ئەو دەیەوێ ئێمە یەکسەر بڵێین فەرمو، چونکە ئێمە کرێگرتەی ئەوانین، ئێمە رێز لە ئیرادەی ئەوان و بەرژەوەندیان دەگرین، بەڵام چی بۆ بەرژەوەندی میلەتەکەمان بێت ئێمە ئەوە دەکەین.\nئێمە براوەو سەرکەوتوین، بەڵام ئەوان تەنها لەسەر کاغەز ژمارەیان زیاترە\n* ئێستا لە بەغدا گفتوگۆ لەسەر پێکهێنانی کابینەی داهاتوی حکومەتی عێراق گەرمە، پارتی دیموکراتی کوردستان و بە دیاریکراوی مەسعود بارزانیش لەناو ئەو هاوکێشەیەدایە، ئێوە ئەمە چۆن دەخوێننەوە؟\nد.شۆڕش حاجی: پارتی و یەکێتی چونکە دو حیزبن تەنیا شتێک کە بیری لێ بکەنەوە مانەوەی خۆیان و بەرژەوەندی شەخسی و حیزبی و بنەماڵەیی خۆیانە لە هیچ شتێک سڵ ناکەنەوە، بەلای ئەوانەوە هەر زۆر ئاساییە وەک ئەوەی هەر روینەدابێت کە لەسەر تەلەفیزیۆن دەیانوت بەغدا دەبێتە دراوسێیەکی باش بۆ ئێمە ئەگەر ئەوان بیانەوێ، دواییش بە راکردن دەچن بۆ بەغدا و ئامادەن لەگەڵ هەمان حکومەت و هەمان ئەو کەسەی کە پەلاماری کەرکوکی داوە کە ئێستا کاندیدە بۆ ئەوەی ببێت بە سەرۆکی ئەنجومەنی وەزیران دەچن پشتیوانی لەو دەکەن، هەمان ئەو هێزو لەشکرەی کە پەلاماری کوردستانیدا ئێستا دەچن لەگەڵ ئەوان گفتوگۆ دەکەن، پارتی و یەکێتی بۆ مانەوەی خۆیان سڵ لە هیچ شتێک ناکەنەوە، رابردوش دیارە لە پەلکێشکردنی هێزی داگیرکەری بەعس و تورکیاو هێزەکانی ئێران بۆ کوردستان تەنیا بۆ مانەوەی خۆیان و بەهێزکردنی پێگەی خۆیان، بەڵام دڵنیام لەوەی کە خەڵکی کوردستان ئەمە قبوڵ ناکات و بڕیاری خۆی داوە کە دەبێت ئەم دەسەڵاتەی کە تەنیا شتێک بیری لێ بکاتەوە بەرژەوەندی خۆیەتی، تەنیا شتێک کە بەلای ئەوەوە مەبەست نەبێت داواکاری و ئیرادەی خەڵکە، ئەم دەسەڵاتە دەگۆڕن.\n* باسمان لە خەباتی مەدەنی و پەرلەمانی کرد وەک شاڕێگای گۆڕانکاری لای بزوتنەوەی گۆڕان، بەڵام بۆچونی جیاواز هەیە لەسەر ئەوەی کە تائێستا ئەمە شاڕێگە بێت، بە تایبەتی لە دوای ئەم ساختەکارییەوە خەڵک باس لەوە دەکات کە ئەوان هەمو جارێک بڕۆن دەنگ بدەن و ئەم شێوازە لە دزینی تێدا بێت ئیتر خەڵک بۆچی خۆی ماندو بکات؟\nد.شۆڕش حاجی: بێگومان ئەم دەنگەش هەیە، بەڵام لە ماوەی چەند رۆژی رابردو ئێمە سەدان کەسمان بینیوەو سەدان کەسیش پەیوەندی پێوە کردوین خۆم سەدان کەسم بینیوەو برادەرانی جڤاتیش بەهەمان شێوە، زۆر لەوە زیاتر لەو رێژەیەی کە گوایە نائومێدن بە هەڵبژاردنەکانی داهاتو، رێژەیەکی زۆر لەوە زیاتر بڕیاری داوە ئەمجارە شێلگیرانەتر لە جاران بچێتە سەر سندوقەکانی دەنگدان و ئەوانەی تائێستاش دەنگیان بە پارتی و یەکێتی دابێت ئەوانە دەڵێن ئێمە جارێکی تر دەنگ بەوان نادەینەوە، چونکە یەکێتی و پارتی دەیانەوێ کەسایەتی تاکی کورد بشکێنن، ئێمە دەمانەوێ کەسایەتی تاکی کورد بەهێز بکەین، ئەوان دەیانەوێ تاکی کورد ترسنۆک بێت و درۆزن بێت بەوەی لە دەنگداندا دەنگ بەپێی ئیرادەی خۆی نەدات، دەیانەوێ تاکی کورد ترسنۆک بێت بەوەی هەڕەشەی لێ دەکەن ئەگەر رای خۆی لەسەر کارتی دەنگدان بەپێی ئیرادەی خۆی بدات نانبڕاو و لێپرسینەوەی لەگەڵ دەکەن و دوری دەخەنەوە، بەڵام ئێمە تاکی بە پێچەوانەی ئەوانەوە دروست دەکەین ئێمە دەمانەوێ تاکی کورد ئازادو راستگۆ بێت، کەسایەتی بۆ تاکی کورد بگەڕێنینەوەو بەهێزی بکەین.\nخەڵک رق ئەستورتر بوە بەرامبەر پارتی و یەکێتی و لە هەڵبژاردنی داهاتو گۆڕانکاری ریشەیی دەکرێت\nدڵنیام لەوەی کە خەڵکی کوردستان بڕیاری خۆی داوەو دەشزانن ئێمە سەرکەوت بوین لەم هەڵبژاردنانە، لە هەڵبژاردنەکانی داهاتوش بە تایبەتی لە (30/9) خەڵک بە تین و تەوژمی زیاترو بە رق ئەستورییەکی زیاتر لە یەکێتی و پارتی دەچنە سەر سندوقەکانی دەنگدان، ئێمە لەم مینبەرەی ئێوەوە بە خەڵکی کوردستان رادەگەیەنین کە بە خوێنی خۆشمان بێت ئەمجارە دەنگەکانی هاوڵاتیان و سندوقەکانی دەنگدان لە هەرێمی کوردستان دەپارێزین.\n* پاراستنی ئەو سندوقانە تەنها بە قسەیە، چ دڵنیاییەک دەدەن بە خەڵک؟\nد.شۆڕش حاجی: ئەوکاتە وردەکاریی ئەوەش باس دەکەین، بەڵام من دڵنیات دەکەمەوە، هاوڵاتیان و دەنگدەرانی گۆڕان و دەنگدەرانی هێزو لایەنە سیاسییە نیشتیمانییەکانی تریش دڵنیا دەکەینەوە کە لە هەڵبژاردنی (30/9) هەمو ئەو رێکارانە هەمو ئەو شتانە بیری لێ دەکەینەوە کە ئەگەری ئەوەی هەیە ئەوان بتوانن ئیرادەی خەڵک و دەنگی خەڵک بدزن، هەمو ئەو رێکارانە دەگرینەبەر بۆ ئەوەی دڵنیایی بدەین بە خەڵکی کوردستان کە ئێمە لە (30/9)دا دەنگەکانی ئەوان و سندوقەکانی دەنگدان دەپارێزین.


دکتۆر موحه‌مه‌د کیانی : کورد ناتوانێت سوود له ڕووداوه‌کانی ناوچه‌که وه‌ربگرێت و بۆ به‌رژه‌وه‌ندی خۆی به‌کاریان بێنێت\nیه‌کێک له‌و وڵاتانه‌ی له ڕۆژهه‌ڵاتی ناوه‌ڕاستدا ئاگاهیه‌کی زۆر ده‌دات سه‌باره‌ت به شیانی وه‌شاندنی گورزێکی له‌شکریی له سوریا عێراقه و وه‌ک کاربه‌ده‌ستانی وڵاته‌که ده‌ڵێن به‌دووری نازانن ئاگری ئه‌و شه‌ڕه عێراقیش بگرێته‌وه.\nدکتۆر موحه‌مه‌د کیانی، ئه‌ندامی په‌رله‌مانی عێراق له‌سه‌ر لیستی بزوتنه‌وه‌ی گۆڕان ده‌ڵێت هۆکار زۆرن بۆ نیگه‌رانیه‌کانی عێراق له‌وانه دۆسێی شیعه‌گه‌راییه و تێکچونی ڕیزی شیعه‌یه له ناوچه‌که و وه‌ک ده‌ڵێت هۆکارێکی تریش ئه‌گه‌ری گه‌ڕانه‌وه‌ی تێرۆریستانی نوسره و ده‌وڵه‌تی ئیسلامیه بۆ ناو عێراق.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، دکتۆر کیانی ده‌ڵێت عێراق ئه‌و تواناییه‌ی نییه بتوانێت به‌ر له په‌ره‌سه‌ندنه‌کانی شه‌ڕی ناوخۆی سوریا بگرێت و خاوه‌نی له‌شکرێکه له‌سه‌ر بنچینه‌ی ئاینزایی و هێشتاش وه‌ک له‌شکرێکی هه‌ڵوه‌شاوه وایه.


ئەندامێکی لیژنەی دارایی پەلەمانی عێراق ڕایگەیاند، شیعەکان دوایین پێشنیازیان بۆ چارەسەرى دۆسیەى نەوتى هەرێم ئامادەکردووە، کە نزیکە لە دەقە حکومییەکەى ناو پڕۆژەکە.\nئیخڵاس دلێمی، ئەندامی لیژنەی دارایی لە فراکسیۆنی پارتی (22ی شوباتی 2021) لە لێدوانێکی تایبەتدا بۆ"ناس کورد" ڕایگەیاند، "لایەن شیعییەکان بڕگەیەکیان پێشینازکردووە لەبارەی دۆسیەی نەوتی هەرێم و کۆتاییهێنان بە مشتومڕەکانی پشکی هەرێم لە بودجەی 2021دا، ئەو بڕگەیە زۆ نزیکە لە دوو بڕگەیە (11 و 12) کە حکومەت لە بودجەکەدا دایناوە و حکومەتی هەرێمیش پێی ڕازییە".\nڕوونیشیکردەوە، "شیعەکان پێشنیازی ئەوەیان کردووە حکومەتی هەرێم 250 هەزار بەرمیل نەوت ڕادەستی کۆمپانیای سۆمو بکات لەگەڵ نیوەی داهاتە نانەوتییەکان و ئەوەشی دەمێنێتەوە بەکاربهێنرێت بۆ بەکارهێنانی ناوخۆ و پێدانی حەقدەستی کۆمپانیاکانی نەوت".\nدلێمى باسى لەوەشکرد، پێشنیازی لایەنە شیعییەکان تائێستا ڕادەستی شاندی هەرێمی کوردستان نەکراوە، بۆیە بڕیارە دوو سبەی شاندەکە جارێکی دیکە بێتەوە بەغدا و تاوتوێی ئەوپێشنیارە بکات".\nبەوتەی دلێمی، "پاش ئەنجامدانی گفتوگۆ لەنێوان شاندی هەرێمی کوردستان و لیژنەی دارایی پەرلەمانی عێراق لەسەر پێشنیازی لایەن شیعییەکان، پێدەچێت لەسەرەتای هەفتەی داهاتوودا بودجەی 2021 لەلایەن پەرلەمانەوە پەسەند بکرێت".\n"تێگەیشتنێکی باش هەیە لە نێوان لایەنە عێراقییەکان و شاندی هەرێمی کوردستان، کەشێکی باش باڵای بەسەر دانووستانەکاندا کێشاوە کە لەبەرژەوندی خەڵکی هەرێمی کوردستاندا دەبێت" ئیخڵاس دلێمی وایوت.